Srpska KoSSevu: Vi se bavite lokalnim pitanjima, Izborna skupština prevazilazi taj nivo | KoSSev\nPonedeljak 17. jul 2017, 08:10\nPrva izborna skupština Srpske liste koja će se za nepuna četiri časa održati u Kosovskoj Mitrovici, a na kojoj se, prema nezvaničnim informacijama, mogu očekivati kadrovske promene u vrhu ove najznačajnije stranke kosovskometohijskih Srba - "prevazilazi nivo kojim se KoSSev portal bavi", s obzirom na to da se ovaj medij "svojom uređivačkom politikom deklarisao da se bavi lokalnim pitanjima". Ovako razlog za nepozivanje novinara KoSSeva da prate ovaj događaj vidi prvi čovek Srpske liste - Slavko Simić, a ujedno i, prema za sada samo medijskim spekulacijama - upravo mogući potpredsednik kosovskog parlamenta. Šef Srpske liste ipak tvrdi da će ova partija u budućnosti "sigurno sarađivati" sa KoSSev portalom, "čim teme budu adekvatne nivou" kojim se naš portal bavi.\nOvo je samo deo odgovora koji smo dobili od predvodnika Srpske, a na naša prethodno upućena pitanja zašto je KoSSev skinut sa liste medijskih primalaca saopštenja i poziva za praćenje događaja liste Srpska, kao i kada će ova lista naš medij vratiti na listu primalaca.\n09:05 - Reakcija urednice KoSSeva:\nIspunite prioritetni cilj vašeg Proglasa - pravo na informisanje\n13:54 - UNS: Neprihvatljivo objašnjenje Srpske liste za nepozivanje Kosovo sever portala na događaj\nU tekstualnoj telefonskoj poruci, Simić je u ime Srpske liste istovremeno naveo da se na nju vrši "bezrazložan napad" i to, zbog "neusklađenih ambicija", kao i "pridavanja veće važnosti nego što imaju deklarisane uređivačke politike".\nKoSSev portal nije dobio pozivnicu da prati prvu Izbornu skupštinu najveće srpske političke stranke na Kosovu i Metohiji, a koja će od 10 zagarantovanih mesta za Srbe u kosovskom parlamentu uskoro imati 9. Sednica počinje u 12 časova u Kosovskoj Mitrovici.\nOvo je samo jedan u nizu selektovanog nepozivanja novinara naše redakcije od kraja maja, od kada je redakcija našeg portala skinuta sa telefonske i imejling liste primalaca obaveštenja o konferencijama za medije, saopštenjima i aktivnostima Srpske liste, sa izuzetkom 9. juna kada nam je stiglo obaveštenje da je Srpska kažnjena zbog predizbornog spota.\nU istom periodu se, štaviše, prestalo i sa pozivanjem, javljanjem i slanjem imejlova našoj redakciji iz opštinskih struktura i odeljenja Privremenog organa Opštine Kosovska Mitrovica o njihovim aktivnostima i stavovima, a u znatnoj meri se otežala komunikacija i sa predstavnicima Policije Kosova na Severu, posebno u nedelji kada su se dogodili vanredni parlamentarni izbori.\nNa više poziva i imejlova upućenim ovim kancelarijama o tome zašto je prekinuta komunikacija sa novinarima KoSSeva, prvi odgovor smo dobili tek juče kasno popodne - upravo ovaj od šefa Srpske liste.\nKoSSev će u interesu javnosti izveštavati o današnjem događaju, a povodom nastavka selektivnog pozivanja,kao i sadržaja ovog odgovora, obratiće se strukovnim udruženjima i organizacijama za zaštitu medijskih sloboda i javnosti.\nU nastavku sledi izvorni sadržaj (lektorisan, prim. red.) odgovora Slavka Simića:


Tanjug 20. maja 2019. 20:36\nBEOGRAD – Izložba „Počeci pozorišnog života u kneževini Srbiji i osnivanje Narodnog pozorišta u Beogradu“, autorke Jelice Stevanović, otvorena je večeras u Muzeju Narodnog pozorišta u Beogradu.\n„U čast velikog jubileja, 150 godina od osnivanja Narodnog pozorišta u Beogradu (1868) i ulaska u stalnu zgradu (1869), Muzej Narodnog pozorišta priredio izložbu koja rasvetlava vreme i okolnosti u kojima su trajale borbe za osnivanje našeg nacionalnog teatra, kao i početak njegove redovne delatnosti, te ulazak u pozorišno zdanje na Trgu“ kazala je Stevanović.\n„Najveći deo građe je iz Muzeja pozorišne umetnosti Srbije…Jedan deo građe je iz Biblioteke grada Beograda, imamo printove spisa iz Arhiva Srbije i Arhiva grada Beograda…Imamo printove dokumenata, fotografija likovnih dela…“, navela je Stevanović.\n„Zajedno sa državnom upravom, pozorišna delatnost se seli u Beograd, pa izložba dalje prati osmomesečni izuzetno značajni rad prvog stalnog, profesionalnog, državnog, narodnog, repertoarskog pozorišta, Teatra na Đumruku; zatim kratkotrajan ali znamenit rad Teatra „Kod jelena“, višegodišnji povremeni rad Omladinskog pozorišta koje je predstave prikazivalo u zgradi Velike pivare i kratkotrajni rad profesionalne trupe koja je nastupala na istoj sceni. Posetioci imaju prilike da se upoznaju i sa dokumentima koja svedoče o značajnim gostovanjima tek osnovanih stalnih teatara iz Zagreba i Novog Sada, a naročito drugog gostovanja novosadskog ansambla, kada je Knez Mihailo obećao upravniku Jovanu Đorđeviću, Beograđanima i celom srpskom narodu posebnu pozorišnu zgradu“, navodi Jelica Stevanović.


Student EKOF-a u pobedničkom timu takmičenja CSS | MonopolList\nTim „Air Guru’s“ pobedio je 13. marta u rešavanju studije slučaja kompanije „AirSERBIA“ na ovogodišnjem takmičenju „Case Study Show“. Član pobedničkog tima i naš sagovornik je naš kolega Nemanja Jovanović (IV godina, smer TMM).\nML: Reci nam nešto više o takmičenju i tvom iskustvu?\nN.J.: Za mene i moj tim, koji osim mene čine Maja Jovanović, Aleksandra Kokunešovski i Dušan Stevanović sa Fakulteta organizacionih nauka, nedelju dana koje smo proveli smišljajući, a zatim i spremajući odbranu našeg rešenja na izazov koji je bio pred nama, bili su posebno iskustvo. Pet dana pred termin zakazan za odbranu našeg rešenja, dostavljen nam je case koji je sastavljen od strane predstavnika kompanije „AirSERBIA“. Naš zadatak je bio da u naredna tri dana uočene probleme prevaziđemo i dođemo do rešenja koje će unaprediti iskustvo putnika na letovima kompanije. Naš cilj je bio pobeda, a nagrada za uloženi trud praksa u kompaniji. Uverili smo se i da je na pravom poslovnom terenu jedini recept timski duh zasnovan na drugarstvu, profesionalni pristup zadatoj temi, spremnost da se uloži maksimum i rešenje koje u fokusu ima pažljivo definisanu ciljnu grupu.\nML: Koja je bila vaša ideja i rešenje kojim ste pobedili?\nN.J.: Umesto fokusiranja na pojedine elemente koji čine iskustvo putnika tokom leta, odlučili smo da pokrijemo sve aspekte jednog njegovog regularnog dana u putu. Radili smo na pogodnostima za elektronski check-in, uvođenju transfera putnika do aerodoroma, ali i na unapređivanju zabave putnika pred ukrcavanje i tokom leta, od igrica za najmlađe, do filmova i brzih kurseva stranih jezika za starije putnike.\nML: Koliko je bitan timski rad na putu do pobede?\nN.J.: Radeći tri cela dana bez puno predaha, počinjavši posao rano svakog jutra, a završavajući kasno u noć, tim je postao celina koju je osim zajedničkog cilja povezivalo drugarstvo. Upravo u tome leži specifičnost takmičenja koja traju duže od jednog dana ili nekoliko sati. Iako se većina nas prvi put srela iste nedelje kada nas je čekala odbrana rešenja pred žirijem, postali smo pravi tim. Svako od nas imao je određene veštine i znanja, čineći skladnu celinu, koju je povezivala jaka volja i želja za pobedom u koju smo verovali od prvog dana.\nJelena StevanovićNina Mihajlović\nPrevious articleGlobal Citizen program internacionalnih praksi\nNext articleIntervju sa finalistima takmičenja „Project Management Championship Serbia 2015“\nVreme života i vreme Remarka\nJedan od najvećih nemačkih pisaca XX veka, Erih Marija Remark, ostavio je dubok trag u svetskoj književnosti postavši jedan od najcenjenijih antiratnih novelista. Međutim,…


Blog Nikole Fabrisa: Da li je Crnoj Gori potrebna EU – Bankar.me\nBlog Nikole Fabrisa: Da li je Crnoj Gori potrebna EU\nNovember 6, 2013 Članci, Kolumne, SVE VIJESTI Leave a comment\nDok je osamdesetih i devedesetih godina važila za „društvo bogatih“ svi su hrlili u Evropsku uniju. Veliki broj zemalja, poput Španije, Irske i Grčke je doživeo, pravi privredni preporod nakon ulaska u EU. Ipak, sa druge strane neke bogate zemlje poput Švajcarske i Norveške, nisu želele u EU. Nakon kraha socijalizma, nastala je prava trka ko će pre ući u EU. Od tada EU je dobila 13 novih članica, ali snovi o brzom ekonomskom razvoju ulaskom u EU se nisu ostvarili.\nGlobalna finansijska kriza je dodatno raspršila ove snove. Evropska unija je zapala u recesiju, jedan broj zemalja je upao u duboku finansijsku krizu. Kriza je najteže pogodila Grčku, Portugaliju i Irsku, a ozbiljno su se „ljuljale“ i Španija i Italija. Tada se desilo ono što je prije samo nekoliko godina izgledalo nezamislivo, da do juče bogate zemlje EU, „zakucaju na vrata“ MMF-a tražeći spasonosne kredite. Novi udarac Evropskoj Unije je zadao Island, formalno odustajući od daljih pregovora o pristupanju EU.\nSvi ovi dogadjaji otvorili su brojne spekulacije, počevši od toga da će se raspasti EU pa do toga da će nestati euro kao valuta. Naravno, nijedna od ovih spekulacija se nije ostvarila, ali su pokrenule „lavinu“ debata o ekonomskim perspektivama EU, dilemama da li EU treba da se dalje širi i da li zemlje u procesu pristupanja treba da odustanu od puta ka EU zbog „svojeg dobra“.\nS obzirom da je Crna Gora, još malo pa godinu ipo dana u pregovorima o pristupanju EU, iznijeću svoj stav zašto Crna Gora treba da nastavi svoj put ka EU, iako on neće značiti dramatičan i brz rast blagostanja.\nPrvo, Evropska unija ima uredjen pravni, sudski i ekonomski sistem. Implementacija ovih rješenja će nesumnjivo značiti mnogo i za domaća preduzeća, a stvoriće i stimulativan ambijent za privlačenje stranih investicija.\nDalje, Crna Gora sada ima gotovo potpuno otvoreno tržište za plasman svojih proizvoda u EU (osim za neke osjetljive proizvode), koje sigurno ne bi ostalo takvo ukoliko bismo odustali od „Evropskog puta“.\nTakodje, „Beli šengen“ je dobijen zahvaljući procesu pristupanja EU i rezultatima ostvarenim na tom putu. Crna Gora dobija značajnu finansijsku pomoć iz predpristupnih fondova (sticanjem punopravnog članstva raspoloživa finansijska sredstva će biti još veća), a ne treba zanemariti ni značaj tehničke pomoći koja se dobija. Naročito su značajni fondovi za smanjivanje regionalnih razlika, koje će Crna Gora moći da koristi nakon prijema u EU.\nJednog dana kada Crna Gora postane punovpravna članica i naši gradjani će moći da se nesmetano zapošljavaju u zemljama EU.\nS obzironm da izmedju članica EU nema medjusobnih granica, to značajno ubrzava i pojeftinjuje spoljnotrgovinske tokove.\nVeoma značajna činjenica je i da Evropska unija solidarno pomaže svoje članice koje je pogodila kriza i da je za te svrhe formiran poseban fond. EU nije dozvolila da bankrotira nijedna zemlja, pa ni prezadužena Grčka, zbog potencijalnih negativnih implikacija na ostatak EU. Ovo je vrlo značajno za Crnu Goru, koja nema emisionu funkciju, pa samim time i smanjena raspoloživa sredstva za „borbu“ protiv kriza.\nNakon sticanja članstva u EU, stiču se uslovi da Crna Gora započen put ka Evropskoj monetarnoj uniji, što bi omogućilo da Crna Gora više ne koristi samo pasivno euro, već i da odlučuje o svim monetarnim pitanjima.\nIskustva zemalja koje su pristupile EU su pokazale da je kao rezultat učlanjenja u EU povećana konkurentnost, politička stabilnost, spoljnotrgovinska razmjena i dr.\nNa kraju u savremenom svijetu koji karakteriše globalizacija i ekonomsko i političko povezivanje, potpuno pogrešna bi bila strategija koja bi Crnu Goru, ostavila izvan tih tokova, kao izolovano ostrvo.\nPOJMOVICrna Gora i EU EU Evropska Unija Eurokriza Glavni ekonomista Centralne banke Nikola Fabris INTERVJUI Nikola Fabris Viceguverner CBCG Nikola Fabris\nPrevious Intervju za Tehnologija.me: Rudiger Šulc, izvršni direktor Crnogorskog Telekoma\nSljedeći Finansijsko obrazovanje danas ključno za svakoga


Borac ubjedljivo i sa visočkom Bosnom – Svijet Rukometa\nHome / BiH Rukomet / Premijer liga (M) / Borac ubjedljivo i sa visočkom Bosnom\nBorac ubjedljivo i sa visočkom Bosnom\nRedakcija 2 sedmice ago\tPremijer liga (M) 209 Views\nRukometaši Borca i u okviru četvrtog kola Premijer lige Bosne i Hercegovine bili su sigurni, ovaj put protiv ekipe RK Bosna iz Visokog, rezultatom 26:19 (14:10).\nOdličan start sezone za izabranice Mirka Mikića koji su i nakon četvrtog kola stopostotni, dok sa druge strane ekipe Bosne, još uvijek nema osvojenih bodova.\nVečerašnji susret krenuo je ujednačeno u prvih nekoliko minuta, da bi nakon 2:2 u šestoj minuti, domaćin ubacio u brzinu više pa serijom 8:2, do 22. minute stiže do prednosti od plus šest pogodaka. Rezultat je tada na semaforu glasio 10:4.\nDo kraja prvog dijela gosti iz Visokog uspjevaju smanjiti zaostatak na minus četiri pa se na pauzu odlazi kod rezultata 14:10.\nPočetkom drugogo poluvremena nešto bolja igra gostujuće ekipe koja u 33. minuti stiže na samo minus dva gola zaostatka. Ipak rukometaši Borca ponovo ulaze u seriju pogodaka te do 52. riješevaju pitanje pobjednika. U 52. minuti Borac je imao plus sedam golova prednosti, kod rezultata 22:15.\nTako je ostalo i do kraja susreta, a domaćini si u na kraju slavili sa konačnih 26:19.\nNa drugoj strani Burić Mahir, Balta Adnan i Imamagić Nedžad bili su najefikasniji sa po tri postignuta pogodka.


A. J. 19. januara 2019. 19:11\nU Beogradu je večeras održan još jedan protest „1 od 5 miliona“, sa koje je glumac Branislav Trifunović pročitao pismo opoziciji, čiji su, inače, pojedini funkcioneri, poput Sande Rašković Ivić, Zorana Lutovca, Boška Obradovića…bili među okupljenima na platou kod Filozofskog fakulteta.\n„Hoćemo da nam napšete kako ćemo da vas kontrolišemo, da vas smenimo ako ne budete valjali“, rekao je Trifunović i dodao da učesnici protesta hoće plan zdrave uprave, te da neće da na izborima biraju vlast, već upravu.\nGlumac Nikola Kojo rekao je da je jedini i pravi cilj protesta predsednik Srbije Aleksandar Vučić i pozvao učesnike protesta da „se ide do kraja, do blokada, kordona, neplaćanja, totalne građanske neposlušnosti“.\nOn je optužio predsednika Srbije da je „suspendovao“ pravdu i sve institucije, te da je, kaže, zaustavio „protok energije, ljubavi i radosti“.\nOkupljeni su zatim krenuli u protestnu šetnju, a nose transparente na kojima, između ostalih, piše „Reci ne čiki sa sendivičima“, „Pričaju nam da je bolje a u Pošti nikad gore“, „Probudi se, ustani Srbijo“.


365: Prelazak na poslovanje u oblaku - MEDIJA CENTAR BOR );\nPrelazak na poslovanje u oblaku je lakše nego ikada pre.\nSvake sekunde jedna nova kompanija u svetu usvoji prednosti Office 365 rešenja na oblaku.\nKada i vi to učinite, imaćete sledeće prednosti:\nProduktivnost sa bilo kog mesta i na svim uređajima:\nUz Office 365 možete da radite sa poznatim i omiljenim alatkama kao što su PowerPoint, Excel, Outlook, Publisher i OneNote na maksimalno 5 PC ili Mac računara sa bilo kog mesta u svetu.\nSmanjenje troškova za IT:\nSmanjite troškove i plaćajte u skladu sa razvojem vašeg preduzeća. Ne morate da investirate u skupe lokalne primene niti da uzimate novac namenjen projektima od većeg strateškog značaja.\nNajnovija verzija i rešenje na nivou preduzeća:\nMicrosoft rešenja na oblaku vam obezbeđuju u svakom trenutku najnovije verzije proizvoda na nivou preduzeća, uz minimalne troškove.\nKompjuter centar Bor kao lokalni Microsoft partner pomaže vam da iskoristite sve pogodnosti ove tehnologije. Pristupajte vašim podacima sa mobilnih uredjaja gde god da ste i gde vam treba proverena i pouzdana informacija. Učinite da vašim poslovnim podacima pristupate kao i facebook nalogu ili web meilu.\nTim mladih stručnjaka očekuje vaš poziv na tel: 030-42.23.86 i e-mail: office@kcbor.net


Danska i Luksemburg zabrinuti zbog jačanja ekstremne desnice u Francuskoj\nViše evropskih država izrazilo je danas zabrinutost zbog dobrih rezultata koje je postigla ekstremna desnica u prvom krugu francuskih predsjedničkih izbora, što potvrđuje ozbiljnu tendenciju sklonosti birača ka ovoj opciji u više članica EU.\nŠef diplomatije Luksemburga Žan Aselborn optužio je francuskog predsjednika Nikolu Sarkozija da je djelimično odgovoran zbog uspjeha kandidata Nacionalnog fonta, jer se opredijelio za kampanju o promjenama evropskih granica i kontroli imigracije.\nZabrinutost je izražena na marginama sastanka evropskih ministara vanjskih poslova u Luksemburgu.\n"Ako svakog dana ponavljate da moramo mijenjati `Šengen` - to onda navodi vodu na mlin Nacionalnog fronta",ocijenio je Aselborn.\nDanski ministar vanjskih poslova Vili Sovndal, čija zemlja predsjedava EU do kraja juna, ocijenio je da rezultat glasanja u Francuskoj predstavlja razlog za ozbiljnu zabrinutost, tim više jer postoji opšti trend popularnosti desnice u Evropi.\nPrema rezultatima sa gotovo svih izbornih mjesta, kandidat ekstremne desnice Marin Le Pen je na trećem mjestu, jer je osvojila 18,01 odsto glasova.


AMPEU - Visoko obrazovanje\nHOME / PROGRAMI / OBRAZOVANJE I OSPOSOBLJAVANJE / Visoko obrazovanje\nDjelatnost visokog obrazovanja obavljaju visoka učilišta. Visoka učilišta su sveučilište te fakultet i umjetnička akademija u njegovom sastavu, veleučilište i visoka škola.\nSveučilište, fakultet i umjetnička akademija osnivaju se radi obavljanja djelatnosti visokog obrazovanja, znanstvene, stručne i umjetničke djelatnosti te druge djelatnosti u skladu sa zakonom i svojim statutom. U okviru djelatnosti visokog obrazovanja ova visoka učilišta organiziraju i izvode sveučilišne, a u skladu sa Zakonom o znanstvenoj djelatnosti i visokom obrazovanju (Narodne novine, broj 123/03, 105/04, 174/04, 2/07 Odluka USRH, 46/07 i 45/09, 63/11), mogu organizirati i izvoditi i stručne studije.\nVeleučilište i visoka škola osnivaju se radi obavljanja djelatnosti visokog obrazovanja putem organizacije i izvođenja stručnih studija te mogu obavljati stručnu, znanstvenu i umjetničku djelatnost u skladu sa Zakonom o znanstvenoj djelatnosti i visokom obrazovanju (Narodne novine, broj 123/03, 105/04, 174/04, 2/07 Odluka USRH, 46/07 i 45/09, 63/11) i svojim statutom.\nStručni studiji pružaju studentima primjerenu razinu znanja i vještina koje omogućavaju obavljanje stručnih zanimanja te ih osposobljavaju za neposredno uključivanje u radni proces. Stručni studiji obuhvaćaju dvije razine: stručni studij i specijalistički diplomski stručni studij.\nVisoko obrazovanje u sklopu programa Erasmus+\nViše o mogućnostima za visoko obrazovanje u sklopu programa Erasmus+ možete naći na sljedećoj poveznici.


Današnja štampa - Glas Podrinja\nBeogradski listovi na naslovnim stranama izdanja za nedelju, 29. novembar 2020. godine, pišu o epidemiji korona virusa, o proglašenju ambasadora Srbije u Crnoj Gori za nepoželjnog, i o drugim temama.\nALO O epidemiji korona virusa list piše pod naslovom "Paklena nedelja, najgore tek dolazi". "Izbor novog patrijarha tek u maju 2021", o tome kada će Srpska pravoslavna crkva dobiti poglavara. "Grme moćni Putinovi tenkovi u rukama srpske vojske", o prikazu naoružanja koje je Vojsci Srbije ustupila Rusija.\nBLIC "Nova saznanja o koroni", o iskustvima stranih i domaćih lekara i naučnika. "Kusturica o Maradoni", list piše o poznanstvu reditelja Emira Kusturice koji je snimio film o slavnom fudbaleru.\nVEČERNjE NOVOSTI "Kovid 19 maskirao bolesti srca i rak", o lečenju drugih bolesti za vreme epidemije korona virusa. "Podgorica proterala srpskog ambasadora", o odluci crnogorskih vlasti da ambasadora Srbije proglase za nepoželjnog.\nKURIR Pod naslovom "Vojna moć" list piše o prikazu ruskih tenkova koje je dobila Vojska Srbije. "Proteran", o diplomatskom sporu Srbije i Crne Gore i uzajamnom proterivanju ambasadora.\nPOLITIKA "Odvratićemo svakog agresora", list na naslovnoj strani prenosi izjavu predsednika Srbije Aleksandra Vučića. "'Torlak' može do svoje vakcine protiv korone", kaže direktorka Instituta "Torlak" Vera Stoiljković.


Država: Region/EU - Page 4 of 50 - Balkan Green Energy News\nRegion dobija pomoć EU da pripremi planove za pravednu tranziciju\nEvropska komisija odobrila je zahteve 18 država članica, uključujući Bugarsku, Grčku, Hrvatsku, Kipar i Rumuniju, za podršku u pripremi planova za pravednu energetsku tranziciju koji će svaka članica EU morati…\nTermoelektrane na lignit zauzimaju najviše pozicija na listi tri najveća emitera CO2 u 2019. godini u zemljama članicama Evropske unije u regionu. Ova postrojenja su na deset od 18 mesta…\nNemačka fondacija za životnu sredinu (Deutsche Bundesstiftung Umwelt – DBU) objavlila je konkurs za stipendije za diplomce iz centralne i istočne Evrope. Rok za prijavu je 5. septembar 2020. godine….\nVlade u regionu jugoistočne Evrope trebalo bi da obezbede podsticaje za investicije u obnovljive izvore energije i da ponovo usmere pažnju na održivi razvoj, poručila je konsultantska kuća PwC Hrvatska…\nBeč je najzeleniji među pedeset vodećih gradova sveta u turističkoj delatnosti. Pobedio je zahvaljujući velikom broju zelenih i održivih rešenja, a ocenjivani su parkovi, korišćenje energije iz obnovljivih izvora, javni…\nNa ostrvu u Švedskoj instaliran najviši drveni stub za vetroelektranu u EU\nNajviši drveni stub za vetroelektranu u Evropi instaliran je na ostrvu Bjorko u blizini Geteborga. Konstrukcija od drveta je, kako tvrdi kompanija Modvion, snažna kao čelik. Ovo, inače, nije prvi…


Ekonomiji BiH potreban je novi pocetak - Liberty.ba\nVisoka stopa nezaposlenosti, naročito mladih, niska stopa investicija i rasta, korupcija, komplikovana i netransparentna privredna klima i nizak nivo socijalne podrške za siromašne u društvu predstavljaju ključna pitanja koja treba rješavati konzistentnim i sveobuhvatnim reformskim programom, zaključili su učesnici Foruma za prosperitet i zapošljavanje u BiH, održanog 26. i 27. maja u Sarajevu.\nUčesnici Foruma, nakon rasprave u pet odvojenih radionica, između ostalog, su konstatovali da je neophodan novi početak i da je potrebno ponovo pokrenuti proces promjena u privredi. Stoga bi vlasti u BiH, poručeno je, trebale, između ostalog, uraditi sljedeće:\n• Potrebno je da BiH podstakne zapošljavanje i poveća konkurentnost kroz smanjenje troškova rada na daleko niži procenat (potrebno je težiti ka evropskom prosjeku od oko 30 odsto). Organi vlasti u BiH, uz pomoć MMF-a, trebali bi razmotriti prijedloge za smanjenje poreskog opterećenja rada, uz očuvanje fiskalne stabilnosti.\n• Potrebno je da BiH usvoji set reformi u oblasti tržišta rada radi otvaranja novih radnih mjesta, uključujući revitalizaciju procesa kolektivnih pregovora, smanjenja destimulacije u pogledu zapošljavanja i, posebno stimulisanje zapošljavanja mladih.\n• BiH zauzima 131. mjesto na ljestvici indikatora lakoće poslovanja Svjetske banke i to se mora popraviti. Vlasti trebaju povećati konkurentnost kroz donošenje planova koji počivaju na rezultatima, sa ciljem unapređenja indikatora, kao što je lakoća poslovanja, i dovođenja na regionalni prosjek.\n• BiH ima slab privatni sektor i ozbiljne poteškoće u privlačenju investitora. Potrebni su bolji zakoni kojima se štite investitori i poboljšanje u održavanju standarda korporativnog upravljanja u pristupu finansiranju (naročito za nova preduzeća) i efikasniji okvir za rješavanje nesolventnosti. Vlasti trebaju hitno raditi na ubrzanju reformi neophodnim za jačanje okvira za rješavanje nesolventnosti, stimulisanje privatizacije i otvaranja novih preduzeća.\n• Korupcija ubija inicijativu i ulaganja u privredu BiH. Borba protiv korupcije nalaže striktnije pridržavanje vladavine prava (policija, tužioci i sudije) i dublju reformu javne uprave. U aktuelnu reviziju Strategije za borbu protiv korupcije treba da budu uključene sve institucije, građansko društvo i akademska zajednica.\n• BiH vlasti moraju poboljšati usmjeravanje socijalne pomoći koje će socijalnu zaštitu učiniti efikasnijom i pravičnijom. Svjetska banka je spremna da sa organima vlasti pokrene ove reforme.\nIzvor: EUSR/EU Delegacija u BiH


RTS :: Muzej Nikole Tesle u 2017. posetilo 120.000 ljudi\nDruštvo Muzej Nikole Tesle u 2017. posetilo 120.000 ljudi\nponedeljak, 25. dec 2017, 17:02 -> 17:13\nMuzej Nikole Tesle u 2017. posetilo 120.000 ljudi\nSumirajući rezultate ostvarene tokom 2017. godine, direktor Muzeja Nikole Tesle Branimir Jovanović kaže da je tu ustanovu kulture ove godine obišlo rekordnih 120.000 posetilaca. Napominje da je muzej organizovao izložbe u Sloveniji, Moskvi, Pertu, Sidneju i Šangaju.\n"Mi smo jedini muzej iz Srbije koji je predstavljao našu zemlju na konferenciji 'Brismis' pre mesec dana u Pekingu, gde smo potpisali pismo o nameri organizovanja velike izložbe u Šangaju iduće godine", istakao je Jovanović, prenosi Beoinfo.\nJovanović je rekao i da su uspostavili dobre kontakte sa Muzejom istorije nauke u Oksfordu, Aleksandrijskom bibliotekom, da pripremaju izložbu u Berlinu i japanskom gradu Hofu.\n"Za naše rezultate zaslužni su kako naši zaposleni i saradnici, tako i Sekretarijat za kulturu, koji pored toga što finansira naše osnovne delatnosti, finansira i konzervaciju i restauraciju, što predstavlja izuzetno važan deo posla koji naša institucija obavlja", naglasio je Jovanović.\nGradska sekretarka za kulturu Ivona Jevtić sa saradnicima je obišla renoviranu konzervatorsku laboratoriju u kojoj se već deset godina obavlja konzervacija dokumenata iz Tesline lične arhive.\n"Prostor je renoviran kako bi se obezbedili optimalni uslovi za rad na očuvanju ovih dokumenata, koje je Unesko proglasio za deo programa 'Pamćenje sveta'. Nabavljena je savremena oprema, a svake godine Sekretarijat za kulturu opredeljuje sredstva za stručnu konzervaciju papira", istakla je Jevtićeva.\nJevtićeva je konstatovala da Muzej Nikole Tesle danas ima najbolje moguće uslove za čuvanje u Srbiji, što je veoma značajno jer će se tako sačuvati zaostavština velikog naučnika za buduće generacije.\nKako je ocenila, ta ustanova kulture dodatno doprinosi atraktivnosti Beograda kao turističke destinacije.


U Petnici o budućim liderima\nU Petnici se ove nedelje održava međunarodni program o liderstvu namenjen studentima osnovnih studija iz zemalja Jugoistočne Evrope. U saradnji sa Institutom sinergije znanosti i društva iz Hrvatske, a uz podršku ambasada SAD u Beogradu i Zagrebu, osmišljen je program koji će potencijalnim budućim liderima predstaviti postojeće lidere iz sveta biznisa, ekonomije, državne uprave, nauke i medija, i njihova iskustva.\nOvim povodom uvodna predavanja na seminaru će u sredu 4. juna u 12 časova održati i ambasador SAD u Srbiji Majkl Kirbi, predsednica Američke privredne komore u Srbiji Stejsi Kenedi i ministar prosvete u Vladi Republike Srbije dr Srđan Verbić.\nPored ovoga učesnicima će svoja iskustva i potrebne veštine za lidere predstaviti ljudi iz konsultantske kuće PricewaterhouseCooper, Banke Inteze, Britanskog saveta, Mikroelektronike, Nordeusa, Limunda, Majkrosofta, HTEC, Nedeljnika „Vreme“ i same Petnice. Program je koncipiran kao interaktivni skup predavanja i diskusija sa ljudima koji svojim ličnim primerom imaju šta da pokažu i da nauče učesnike.\n„Istraživačka stanica Petnica sa svojim partnerima želi na ovaj način da predstavi novu grupu programa koji će pomoći mladim ljudima da uspešno rade na ličnom razvoju i usavršavanju.“ – kaže Nikola Božić, rukovodilac u Istraživačkoj stanici Petnica.\nKontakt: Nikola Božić, 0658205620


Holbruk i Kureši na čelu zajedničkog tima za borbu protiv ekstremista\nSpecijalni američki izaslanik za Pakistan i Avganistan, Ričard Holbruk je tokom prve zvanične posete regionu razgovarao sa visokim pakistanskim zvaničnicima o načinima za borbu protiv terorista.\nPakistanski ministar spoljnih poslova šah Mehmud Kureši je izjavio da su se dve strane složile da se oformi zajednički tim koji će razmatrati moguće opcije za suzbijanje ekstremizma i dodao da će on i Holbruk biti na čelu tima.\nSpecijalni američki izaslanik se u Islamabadu sastao i sa pakistanskim predsednikom Asifom Ali Zaradrijem i premijerom Jusufom Razom Gilanijem. Pakistanski zvaničnici su još jednom zamerili SAD zbog korišćenja bespilotnih letelica za napade duž pakistansko-avganistanske granice. Predsednik Obama je na konferenciji za novinare u ponedeljak izjavio da bezbedno utočište terorista duž te granice mora da bude uklonjeno.\nPortparol pakistanskog ministarstva spoljnih poslova Abdul Basit je reagujući na Holbrukovu izjavu da će SAD preispitati svoju politiku prema Pakistanu, podsetio da mir u južnoj Aziji nije moguć ukoliko se ne reši pitanje Kašmira podeljenog između Indije i Pakistana. Kašmir, međutim, nije na Holbrukovoj agendi.\nPre odlaska u posetu Indiji i Avganistanu kasnije ove nedelje, Ričard Holbruk će se sastati sa pakistanskim vojnim zvaničnicima, predstavnicima građana i privrednog sektora.


New York: Ashdown u Vijeću sigurnosti UN-a - 2003-10-08\nP. ASHDOWN: Izvijestio sam da činimo stvarni kontinuirani napredak, ali da moramo ići brže ka potrebnim reformama kako bi se uspostavila samoopredjeljena BiH. Rekao sam da moramo ići brže koracima koji su već poduzeti i da paralelno s institucionalnim promjenama vidimo, kako smatram, novu kulturu kompromisnog i konstruktivnog dijaloga, što nam je dalo zlatni ključ za početak otvaranja zatvora Dayton. Rekao sam da možemo stvoriti funkcionalnu državu, ali da još uvijek ima dosta posla da se uradi, osobito na funkcionalnosti BiH i njenoj neefikasnosti i činjenici da se isuviše novca troši na vladu, a isuviše malo na narod. To je sada veliki zadatak s kojim se moramo suočiti u narednoj godini. Ali BiH se sada kreće ka poziciji na kojoj međunarodna zajednica ostaje uz nju, održava svoju podršku i tako bi u dogledno vrijeme mogli vidjeti stvaranje prvog uspješnog procesa mira i stabilizacije u svijetu. Na kraju sam primio ogromnu podršku, ne samo za mene, već i za priznanje da stvarni heroji procesa mira i stabilizacije nisu međunarodna zajednica, već obični građani BiH koji sada ponovno izgrađuju svoju državu.\nVOA: Na pitanje da li se dotakao pitanja ratnih zločina, gospodin Ashdown kaže:\nP. ASHDOWN: Jesmo i jasno smo stavili do znanja da u pogledu stvaranja samoodržive zemlje i iniciranja procesa pravde i pomirenja moramo u BiH stvoriti kapacitet da sudimo domaćim ratnim zločincima, što je apsolutno od ključne važnosti. Ključni korak je međutim osigurati da međunarodna zajednica shvati da se to mora financirati. Trošak će biti 28 miliona eura u periodu od pet godina. Predstoji donatorska konferencija koja će se uskoro održati u Hagu i gdje bi se trebalo prikupiti oko 15 miliona eura, i ako se taj novac prikupi, onda možemo početi. Ako se taj novac ne sakupi, onda će biti veoma teško operativno izvesti veoma važan sljedeći korak, a to je stabilizacija BiH. Bio je to jako uspješan susret i govor pred Vijećem sigurnosti koje je dalo punu podršku za ono što radimo u suradnji s bh vlastima.\nVOA: U intervjuu za Suddeutche Zeitung, gospodin Ashdown je rekao da bi potpuno povlaccenje Washingtona iz Bosne i Hercegovine, u svjetlu najavljenog preuzimanja sigurnosne misije od strane Europske unije, moglo izazvati probleme, zbog cinjenice da Europljani nemaju, kako tvrdi dovoljan kredibilitet u toj zemlji. Na pitanje da li BiH moze opstati bez Sjedinjenih drzava, Paddy Ashdown kaze:\nP. ASHDOWN: Ne vjerujem da će biti bez njih--Sjedinjene Države su jasno stavile do znanja da su uključene i da vode politiku ušli smo zajedno i zajedno ćemo izaći, i mislim da je to potpuno ispravno. Svaka potreba približavanja Evropskoj uniji, što je pravilno i logično, se treba odvijati kroz aktivnu uključenost Sjedinjenih Država. Što se tiče povjerenja koje BiH ima u Evropu je pitanje istorije, i pitanje s kojim se treba suočiti. Stoga Evropa mora uvjeriti narod BiH da bilo kakvo preuzimanje SFOR-a od strane Evrope mora biti izvedeno kao partnerstvo, uključujući i Sjedinjene Države i na takav način da ljudi u BiH mogu biti sigurni da sigurnost neće biti izložena riziku i siguran sam da će se to i dogoditi, kaže u intervjuu za Glas Amerike visoki predstavnik za BiH Paddy Ashdown.


Kongres SAD: U slučaju rata, Ameriku bi mogle da poraze Kina ili Rusija | Novosti.RS\nKongres SAD: U slučaju rata, Ameriku bi mogle da poraze Kina ili Rusija\n15. 11. 2018. u 09:08\nSAD se suočavaju sa vojnom krizom i mogle bi u slučaju rata da izgube od Kine ili Rusije, navodi se u izveštaju američkog Kongresa. Navodi se da bi vojska SAD mogla da pretrpi "neprihvatljive žrtve" u nekom budućem konfliktu\nSAD se suočavaju sa vojnom krizom i mogle bi u slučaju rata da izgube od Kine ili Rusije, navodi se u izveštaju američkog Kongresa."Vojna nadmoć SAD - okosnica njenog globalnog uticaja i nacionalne bezbednosti – pala je na zabrinjavajući nivo", navodi se u juče objavljenom izveštaju odbora za strategiju nacionalne odbrane.\nU tom tekstu se navodi da bi vojska SAD mogla da pretrpi "neprihvatljive žrtve" u nekom budućem konfliktu.\n"Bilo bi joj teško da pobedi a možda bi i izgubila rat protiv Kine ili Rusije", navodi se u izveštaju.\nPROČITAJTE JOŠ: Makron: Važnija odlična vojna saradnja Francuske i SAD od Trampovih tvitova u kojima me napada\nPrema oceni oko deset bivših visokih zvaničnika iz redova demokrata i republikanaca koji čine odbor, SAD bi bile posebno ranjive ako bi njeni vojnici morali istovremno da se bore na više frontova.


Beta 24. maja 2019. 21:35\nTrostruko ubistvo u Novom Sadu, u kojem je Mirjanu Janković i njene roditelje ubio suprug predstavlja, nažalost više od još jednog upozorenja i izaziva zabrinutost zbog koje mora uslediti hitna reakcija svih nadležnih organa i preduzeti sve mere, saopštila je večeras poverenica za zaštitu ravnopravnosti Brankica Janković.\n„Nažalost, i ovaj slučaj stravičnog ubistva potvrdio je da sistem zaštite od nasilja nad ženama nije dovoljno delotvoran uprkos svim merama i aktivnostima koje su preduzimane“, navela je ona u pisanoj izjavi.\nU ovom slučaju poseban problem je to što je ubijena žena pre samo dve nedelje prijavila supruga zbog nasilja u porodici ali očigledno da je neko u lancu odgovornih zakazao, naglasila je poverenica Janković.\nUprkos donetom zakonu činjenica je da je potrebna veća odgovornost i svest a svi društveni akteri moraju postati najzad svesni svoje dužnosti u zaštiti bezbednosti i života žena, žrtava nasilja.\nPoverenica je istakla da su gradjani svakodnevno svedoci napisa u medijima o nasilju koje postaje sve svirepije, u kojima se navode detalji monstruoznih mučenja žena i naglasila da to nije način da se ukaže na problem porodičnog nasilja.\n„Godinama unazad naglašava se na ulogu i značaj medija u suzbijanju nasilja nad ženama, upućivani su apeli i molbe da se prestane sa senzacionalističkim izveštavanjem. Medjutim neki mediji nažalost pružaju prostor nasilnicima da javno zlostavljaju i ponižavaju svoje žrtve čineći tako opštu štetu“, istakla je poverenica.\nPitanje nasilja u porodici prevazilazi pojedince, porodicu, medije, službe, to je problem celog društva, ističe poverenica Janković.


MLADIĆ ČIJE JE TELO IZVUČENO IZ SAVE JE MIGRANT: Ima povrede na slepoočnici i po rukama, policija utvrđuje šta se desilo | Novosti.RS\nObdukcija treba da utvrdi da li je nesrećni mladić preminuo usled batinjanja, jer su uočene brojne povrede na njegovom telu.\nTelo nepoznatog muškarca izvučeno je juče oko 16.30 sati u Savamali, tik ispod Starog savskog mosta. Mladić je imao između 20 i 30 godina, pronađen je u donjem vešu, a oko oba skočna zgloba i stopala imao je zavoje.\nKako smo nezvanično saznali na licu mesta, na njoj je uočena živa rana i tetovaža zvezde. Na glavi je imao veće povrede u predelu slepoočnica, a tragovi krvi videli su se i oko nosa.\ndavljenje mladić migrant savamala\nDa je ova drzava sredjenija pametnija i organizovanija ne bi on ni bio ovde...\n@ZALIV tacka NET - Izgleda da ni Francuska, Nemacka, Svedska i ostale EU zemlje nisu sredjene, pametne... Pune su migranata..\n23 NIKAD VIĐENO U AMERIČKOJ ISTORIJI: Taker objasnio šta se dešava na ulicama Vašingtona (VIDEO)


Državni savjet Grčke odbacio predstavku koja osporava legalnost referenduma\nDržavni savjet, najviši grčki administrativni sud, odbacio je u petak predstavku koja osporava legalnost referenduma koji će u nedjelju biti održan u Grčkoj i tako uklonio svaku pravnu prepreku javnoj konsultaciji o kojoj je odlučila vlada, doznaje se iz sudskih izvora.\nPredstavku su uložile u srijedu dvije osobe, od kojih je jedna bivši sudac Državnog savjeta a sadašnji advokat, blizak desnoj stranci Nova demokracija koja se izjasnila da će glasati sa "da", dok vlada pravi kampanju da se na referendumu glasa sa "ne".\nRazlog za ovo odbacivanje do sada nije objavljen.\nPodnositelji predstavke su tražili od Državnog savjeta da otkaže referendum jer njegovo organiziranje krši član 44 ustava, koji određuje da se referendum ne može organizirati zbog pitanja koja se odnose na "javne financije".\nDrugi argument koji navode podnositelji predstavke je da je referendumsko pitanje previše složeno i "tehničko".\nBirači treba da odgovore na pitanje: "Treba li prihvatiti nacrt sporazuma koji su 25. juna prezentirali Evropska komisija, Centralna evropska banka i Međunarodni monetarni fond na sastanku Eurogrupe i koji se sastoji od dva dijela, reformi za dovršenje programa koji je u toku i preliminarne analize održivosti duga".


RTCG - Radio Televizija Crne Gore - Nacionalni javni servis :: Film i pozorište :: Prijestonica dobija bioskop, uloženo 80 hiljada\n24. 08. 2020. 14:25 >> 14:53 2\nPrijestonica dobija bioskop, uloženo 80 hiljada\nPotpisan je ugovor o uspostavljanju bioskopa na Cetinju i njegovom opremanju savremenom tehnikom. U realizaciju ovog projekta Ministarstvo kulture i Filmski centar Crne Gore uložiće 80.000 eura, saopštio je ministar kulture Aleksandar Bogdanović.\nMinistar kulture Aleksandar Bogdanović danas je sa gradonačelnikom Prijestonice Cetinje Aleksandrom Kašćelanom razgovarao o aktuelnoj i budućoj saradnji u oblasti kulture.\n„Zadovoljstvo mi je što smo pokrenuli aktivnosti na revitalizaciji prikazivačke djelatnosti u Prijestonici, jer će time dodatno biti upotpunjena kulturna ponuda ovog grada. Prijestonica je već izabrala i lokaciju, riječ je o zgradi Crvenog krsta, pa se nadam da će Cetinjani uskoro moći da, u savremeno opremljenoj bioskopskoj sali, vide najkvalitetnije filmske projekcije domaće i inostrane produkcije“, kazao je ministar Bogdanović.\nNaglasio je da će realizacija projekta biti ispraćena do kraja, a istovremeno radiće se i na budućem pozicioniranju Cetinja kao jedne od ključnih filmskih lokacija u Crnoj Gori.\nTokom današnjeg sastanka, sagovornici su se osvrnuli i na projekte iz oblasti kulturno-umjetničkog stvaralaštva koje Ministarstvo kulture kontinuirano finansira i sufinansira, a više riječi bilo je o očuvanju, zaštiti i prezentaciji kulturnog nasljeđa sa teritorije Prijestonice.\nU tom kontekstu, ministar Bogdanović podsjetio je da je Ministarstvo kulture tokom posljednje dvije godine u projekte iz oblasti kulturne baštine na Cetinju uložilo više od pola miliona eura.\n„Među projektima koje bih posebno izdvojio jesu završena konzervacija spomenika Lovćenska vila, sanacija tri kapije u Njegoševom parku, ali ne manje važna su i ulaganja u nove muzejske postavke, rekonstrukciju i adaptaciju Stare bolnice i istraživanja na više lokaliteta, poput Žabljaka Crnojevića“, kazao je ministar Bogdanović.\nNa današnjem sastanku bilo je riječi i o mogućnosti obnavljanja Cetinjskog bijenala, a sa rukovodstvom Prijestonice posebno je razgovarano o potrebi uspostavljanja posebne javne ustanove iz oblasti kulturno-umjetničkog stvaralaštva, što je, kako je naglasio ministar Bogdanović, Ministarstvo kulture u potpunosti spremno da podrži.\nPrijestonica Cetinje Aleksandar Bogdanović Ministarstvo kulture CG\n00:00 28. novembar


Razišli se Crvena zvezda i Boriša Simanić – Navijaci Srbija\nU mislima Čelsi, na terenu Santa Klara\nBenzema rešeta, Zidan se pita: Kako da razumemo to što ga nema u reprezentaciji?\nHome > Košarka > Razišli se Crvena zvezda i Boriša Simanić\nCrvena zvezda i Boriša Simanić završili su saradnju posle sedam godina, nezvanično saznaje Mozzart Sport.\nUtakmica sa Himkijem je počela, a mladog krilnog centra nema u dvanaest ni na trećoj uzastopnoj utakmici, a kako se može čuti razlog je upravo razlaz dve strane. Simanić je tako slobodan u izboru nove sredine.\nMomak rodom iz Ljubovije se poslednji put u sastavu Crvene zvezde našao u prošlonedeljnom meču protiv minhenskog Bajerna u Beogradu, ali je susret odgledao sa klupe. Poslednji nastup za crveno-bele ubeležio je kolo ranije na gostovanju Baskoniji u Vitoriji. Posle Bajerna Simanića nije bilo u protokolu za gostovanje Olimpijakosu u Evroligi i Splitu u regionalnom takmičenju.\nPetak, 20.00: (1,70) Zadar (14,5) FMP (2,30)\nSimanić je u prvi tim Crvene zvezde ušao u sezoni 2015/16 posle proboja u prvi tim FMP iz Železnika kao pozajmljen igrač. Posle dve godine u seniorskom pogonu crveno-belih takmiačarsku 2017/18 provodi na novoj pozajmici u beogradskom predgrađu, da bi najbolja izdanja u dresu Zvezde pružao tokom mandata Milana Tomića, u sezoni 2018/19. Simanić je obeležio petu utakmicu finala plej-ofa Jadranske lige protiv Budućnosti kada je osvajanju titule doprineo sa deset poena, pet skokova, tri asistencije, dve blokade i jednom ukradenom loptom. Tokom proteklih godina nekoliko puta dobijao je šansu da se dokaže i postane startno visoko krilo Crvene zvezde, ali umesto konstantne forme kod Dejana Radonjića i Dragana Šakote znao je samo na momente da potvrdi veliki talenat i potencijal.\nOve sezone je odigrao samo šest utakmica u regionalnom takmičenju, prosečno je beležio 3,3 poena i 1,2 skoka za 10,5 minuta u igri. U Evroligi je samo tri puta bio na parketu i jedino je protiv Albe odigrao dvocifreni broj minuta.\nSimanić je tokom juniorskih dana važio za generacijskog talenta. Zajedno sa Aleksandrom Aranitovićem dobio je poziv da bude deo Džordanovog kampa, a 2014. osvaja sa Crvenom zvezdom juniorsku Evroligu. Sa Crvenom zvezdom osvojio je po tri titule u Jadranskoj ligi i domaćem prvenstvu, te dva Kupa Radivoja Koraća i jedan ABA Superkup.\nTagged Boriša Simanić Evroliga Jadranska liga KK Crvena zvezda\nMilan izvukao remi u Mančesteru, Tadić strelac u pobedi Ajaksa\nDušan Tadić kralj Amsterdama, a Unaj Emeri vladar Lige Evrope (VIDEO)\nPoraz Atlante uz skromnu igru Bogdanovića, Hjuston iznenadio Toronto\nAleksandar Stanković promovisan na Čairu: Možda su igrači Radničkog zaboravili čiji dres nose\nOd 17 stavki, Đokoviću su „zalepili pluseve“ na čak 12! Nadal i Federer imaju po tri. Statističari izvukli NAJVAŽNIJE BROJKE u tenisu i sve je kristalno jasno!


od Admin taj Čet 2 Okt 2008 - 16:59\nZemlje poput Brazila, Meksika ili Mađarske zarađuju milijarde na turistima koji ih posećuju da bi obavili medicinske zahvate.\nUobičajeno je da turističku destinaciju biramo po njenoj lepoti, istorijskom značaju ili mogućnostima za uživanje. Međutim, u poslednje vreme sve više ljudi se za destinaciju odlučuje prema ponudi medicinskih usluga.\nNovi trend u zdravstvenoj zaštiti temelji se na ideji da bi pacijenti trebalo da imaju veću kontrolu nad odlukama o sopstvenom zdravlju. Osim lečenja u inostranstvu, pacijenti su sve više skloni i traženju medicinske pomoći izvan tradicionalnog sistema zdravstvene zaštite. U porastu je potražnja za alternativnim ponudama medicinskih usluga, za koje je zainteresovano čak 38 odsto Amerikanaca. Na kontaktiranje s lekarom putem veb-stranica i imejla spremne su tri četvrtine pacijenata, a isto toliko ih je zainteresovano i za pristup svojoj medicinskoj dokumentaciji i rezultatima analiza putem interneta.\nTako turisti masovno odlaze u zemlje u kojima mogu da obave specifične operacije ili ukoliko su cene medicinskih usluga znatno niže.\nViše od 750.000 Amerikanaca prošle godine otputovalo je u inostranstvo u potrazi za jeftinijim ili nestandardnim medicinskim tretmanom. Tako bi zbog odliva pacijenata u inostranstvo američki sistem zdravstvene zaštite u narednih deset godina mogao da izgubi čak šest milijardi dolara.\nInovativni pristupi dijagnostifikovanju, lečenju i oporavku, medicinski turizam, alternativne metode lečenja i medicina posredstvom interneta menjaju sliku savremene zdravstvene zaštite. Procenjuje se da je svetsko tržište takozvanog medicinskog turizma danas teško oko 60 milijardi dolara, kao i da će u sledeće dve godine ta brojka porasti na 100 milijardi. O porastu popularnosti medicinskog turizma govori i činjenica da sve više zemalja godišnje ugosti čak milion pacijenata nezadovoljnih ponudom kod kuće.\nU inostranstvo se najčešće putuje radi stomatoloških, estetskih, ortopedskih i kardiovaskularnih zahvata. U istraživanju konsultantsko-revizorske kompanije „Dilojt" ističe se da postoji deset „vrućih geografskih tačaka" medicinskog turizma, koje turiste pacijente privlače ponudom specijalizovanih tretmana, alternativnim pristupom lečenju ili znatno nižim cenama. Najprivlačnije destinacije medicinskog turizma su Tajland, Indija, Singapur, Malezija, Južna Afrika, Brazil, Kostarika, Meksiko, zemlje Golfskog zaliva i Mađarska. Medicinski zahvati zajedno s putnim troškovim u zemljama kao što su Indija, Tajland i Singapur ponekad su deset puta niže nego što bi ih pacijent platio, na primer, u Americi.\nNov način lečenja... Tri četvrtine pacijenata spremno je da putem interneta kontaktira lekara\nCene medicinskih zahvata u Mađarskoj, kao jedinoj evropskoj vodećoj destinaciji medicinskog turizma, niže su za 40 do 50 odsto nego na Zapadu i njima se uglavnom koriste Evropljani.\nMalezija je omiljena destinacija za alternativne medicinske zahvate, dok Dubai nudi dobrostojećim pacijentima Grad zdravstvene zaštite (Healthcare City). To je specijalizovani „grad u gradu" u kome se nalaze brojne privatne bolnice i klinike, istraživački i velnes centri. Vrtoglava godišnja stopa rasta medicinskog turizma, procenjuje se u istraživanju, smanjiće se u narednih deset godina, ali isključivo zbog ograničenih kapaciteta u stranim zemljama koje neće moći da zadovolje sve veću potražnju.


Bugarska: Protest vlasnika restorana zbog novih mera\nTanjug 31. avgusta 2021. 09:46\nSOFIJA – Vlasnici restorana u Bugarskoj uputili su protest Ministarstvu zdravlja zbog novih, oštrijih mera protiv korona virusa, navodeći da godinu dana rade sa 50 odsto kapaciteta, što se loše odražava na poslovanje.\nOni zahtevaju, umesto rada bašti i radnog vremena do 22 sata, da se ukinu sve mere, a izrazili su zabrinutost i zbog takozvanih „zelenih pasoša“ jer sadrže lične podatke mušterija, prenosi portal Novinite.\nEmil Kolarov iz Udruženja ugostitelja rekao je da, ako Ministarstvo planira da uvede nove mere, Vlada treba da uvede ekonomske mere jer, kako je rekao, troškovi samo rastu.\n„Vlada bi trebalo najpre da vakciniše sve zdravstvene radnike i predstavnike vlade, uključujući one koji dolaze kod nas u inspekciju. Zamislite da onaj koji dolazi nas da kontroliše nije vakcinisan. Nećemo to dozvoliti“, rekao je Kolarov.


Osnovni sud u Prištini odobrio je zahtjev Specijalnog tužilaštva za povlačenje naloga za hapšenje potpredsjednika Srpske liste Milana Radoičića, koji je osumnjičen za krivično djelo "učešće ili organizacija organizovane kriminalne grupe".\nOvom odlukom Osnovnog suda od 23. februara ukinut je nalog za hapšenje Radoičića izdat 14. avgusta 2020. godine, navodi list "Koha ditore".\nPrema sudu, nakon razmatranja i analize zahtjeva Specijalnog tužilaštva za povlačenje naloga za hapšenje osumnjičenog, utvrđeno je da je zahtjev dobro obrazložen i utemeljen.\nKosovska policija je 23. novembra 2018. godine sprovela akciju pretresa u sjevernom delu Kosovske Mitrovice s ciljem hapšenja Milana Radoičića, koji nije pronađen u svom stanu, dok su tokom te akcije uhapšene četiri osobe.\nRadoičić se u optužnici protiv osumnjičenih za ubistvo i pomaganje u ubistvu predsjednika Građanske inicijative "Sloboda, demokratija, pravda" Olivera Ivanovića 16. januara 2018. godine, pominje da je navodno učestvovao u organizovanju organizovane kriminalne grupe.\nMilan Radoičić nalog za hapšenje\nPotpredsjednik Srpske liste\nPriština raspisala nalog za hapšenje Radoičića\nSumnja se u umješanost\nIzdat nalog za privođenje Radoičića zbog ubistva Olivera Ivanovića\nŠest slučajeva brazilskog soja virusa korona\nVremenska prognoza za 12.04.2021.\nPoznat identitet nastradalih mladića\nVakcinacija preko agencija – internet prevara\nBorac siguran protiv Olimpika\nPčelarstvo tajna dugovječnosti\n2901 glasova 46%\n3416 glasova 54%\nTrivić: Sve je spremno za sutrašnji povratak osnovaca u klupe, krajem sedmice odluka i za srednjoškolce\nKarate: Pet medalja za "Energiju" na seniorskom prvenstvu BiH\nVlada Srpske pomaže turističkom sektoru\nŠta je ostavljeno, a šta zatečeno u prijedorskom budžetu?


Tihić: Preuranjeno je potpisivati sporazum između RS i Srbije | Kliker.info\nTihić: Preuranjeno je potpisivati sporazum između RS i Srbije\n“O tome odluku treba da donesu i institucije BiH”, kazao je u izjavi za FENU predsjedavajući Predsjedništva BiH Sulejman Tihić.\n“Prema Ustavu BiH, entiteti imaju pravo zaključiti sporazum sa Saveznom Republikom Jugoslavijom i Republikom Hrvatskom. Pošto sada više nema SRJ, ako je to Srbija, onda na takav sporazum treba da pristane i BiH”, kazao je Tihić.\n“Smatram da nije dobro da Srbija zaključuje sporazum o tome a da se uopće ne konsultuje s institucijama BiH. Nije dobro za Srbiju da takav sporazum diže na državni nivo, po pitanju vijeća za implementaciju, a da uopće ne konsultuje institucije BiH”, dodao je Tihić.\n“Dejtonski sporazum predviđa mogućnost zaključenja posebnih odnosa entiteta sa SR Jugoslavijom, ne Srbijom. Ako je to Srbija ili pak Crna Gora, mijenja se međunarodni sporazum, mijenja se Ustav BiH. Mora se prethodno promijeniti Ustav BiH ili pak državne institucije mogu dati suglasnost da to bude Srbija umjesto SRJ. Prije toga nije moguće, s formalne tačke, zaključiti sporazum”, naglasio je Tihić.\nPrema njegovim riječima, brzina zaključivanja sporazuma, tajnost sadržaja sporazuma, u kojem ne učestvuju ni predstavnici bošnjačkog ili hrvatskog naroda, stvaraju određene sumnje i rezerve i u tom pogledu. “Nivo vijeća za implementaciju ovog sporazuma gdje učestvuje predsjednik Srbije, predsjednik Vlade Srbije, s jedne strane, a s druge strane predsjednik Vlade i predsjednik entiteta RS stvara određenu sumnju”, kazao je Tihić. Dodao je da se ovakav sporazum ne može zaključiti bez učešća i predstavnika druga dva konstitutivna naroda, jer je Republika Srpska je entitet i Srba i Bošnjaka i Hrvata i ostalih. Novi sporazum o uspostavljanju specijalnih paralelnih odnosa između Srbije i Republike Srpske trebalo bi da bude potpisan u Banjoj Luci 26. septembra, a zaključak o tome donijela je Vlada Republike Srpske.


Viši srednji nivo kursa engleskog jezika | Akademija Aleksandrija\nKurs engleskog jezika nivo B2\nPočetna » Kursevi jezika » Engleski jezik » B2 nivo engleskog\nPripremna nastava (TOEFL i IELTS testovi)\nUčenje višeg srednjeg nivoa engleskog jezika u Akademiji Aleksandrija\nKurs za viši srednji nivo engleskog jezika (B2) je nastavak kursa B1. Učenje engleskog jezika na nivou B2 u školi stranih jezika Akademija Aleksandrija je namenjeno onima koji žele da usavrše svoje znanje engleskog tako da mogu na engleskom da komuniciraju o ozbiljnim temama sklapajući složene gramatičke rečenice uz korišćenje kompleksnih fraza.\nGramatički B2 nivo kursa engleskog jezika podrazumeva učenje gramatike na jednom višem nivou, pri čemu se pored osnovnih stvari učenih na prethodnim kursevima detaljno obrađuju pojedine gramatičke jedinice. Novo vreme koje se pojavljuje na ovom kursu je Present Perfect Continuous, uz detaljno obnavljanje svih ostalih vremena i utvrđivanje razlika između različitih oblika budućih radnji.\nUkoliko želite da nastavite svoje obrazovanje u inostranstvu, aplicirate za stipendiju, praksu ili posao, ovo je nivo koji morate zvanično znati da biste stekli uslov za prijavljivanje za tamošnje obrazovne ustanove. Osim što morate da govorite engleski na ovom nivou, najčešće je potrebno i da svoje znanje sertifikujete nekim od međunarodno priznatih sertifikata.\nZatim se obrađuje:\ngerundi i infinitiv\nObrađuje se vokabular iz sledećih oblasti: hrana i restorani, sport, novac, putovanja, mobilni telefoni, obrazovanje, prijateljstvo itd.\nNakon završenog višeg srednjeg nivoa B2 engleskog jezika moći ćete:\nda pratite glavne sadržaje konkretnih i apstraktnih tema i da razumete važne informacije (na primer, moći ćete da pratite medijske sadržaje bez titlova ili dodatnih uputstava)\nU tabeli su predstavljene karakteristike višeg srednjeg nivoa B2 kursa engleskog jezika


Putin dolazi u Srbiju u oktobru ili novembru - Jutarnji GLASnik\nPoseta ruskog predsednika Vladimira Putina Srbiji očekuje se u oktobru ili novembru, izjavio je danas u Čortanovcima ambasador Rusije u Beogradu Aleksandar Čepurin\nOn je rekao da će uoči posete Putina Beogradu doći u Srbiju i veliki broj privrednika iz Rusije.\n„To će biti pred posetu Putina Srbiji. Mislim da će to biti važan sastanak koji će odrediti planove za naredne godine“, kazao je Čepurin. On je rekao da je u prvih osam meseci robna razmena dve zemlje povećana za 20 odsto i izrazio očekivanje da će do kraja godine ona preći nivo od tri milijarde dolara.\n„Formalno je ruski udeo u spoljnoj trgovini Srbije u prvih osam meseci iznosi 6,7 odsto, što znači da je Rusija treći spoljnotrgovinski partner Srbije. Ako računamo drugačije, Rusija može da bude i drugi partner“, konstatovao je Čepurin.\nNaglasio je da da je to minimum i da robna razmena može da bude povećana kako u interesu Srbije tako i Rusije. „Više vremena i značaja treba da posvetimo našoj bilateralnoj ekonomskoj saradnji, a ova izgradnja pruga koju zajedno rade srpske i ruske železnice su dobar znak“, rekao je Čepurin.\nNaveo je da će Rusija u oktobru usvojiti program za razvoj privrede u narednih šest godina, što će biti “gigantski korak unapred“, u kojem će učestvovati i Srbija.\n„Mogli bi tešnje da saradajujemo sa Srbijom u mnogim starima, to su pametni gradovi, ekologija i korišćenje atmoske energije u mirnodopskim svrhama, informatika i železnice…“, naveo je ruski ambasador.\nTagged ALEKSANDAR ČEPURIN, POSETA, SRBIJA, VLADIMIR PUTIN


Grad izdvaja dodatne milione za gradnju fabrike "Lear" | Novosadski informativni portal 021\nGrad izdvaja dodatne milione za gradnju fabrike "Lear"\n11:17 > 11:53\nNovi Sad će za dodatne troškove izgradnje fabrike "Lear" u radnoj zoni "Sever IV" platiti 80 miliona dinara više nego što je prvobitno ugovoreno, saznaje 021.rs.\nNaime, na nedavno održanoj sednici Skupštine grada saopšteno je da su troškovi smanjeni za otprilike istu sumu, što nije slučaj.\nKako se vidi iz izmenjenog ugovora koji je Zavod za izgradnju grada 7. oktobra potpisao sa izvođačima radova, konzorcijumom koji predvodi firma "SMB-Gradnja" iz Subotice, cena izgradnje fabrike nakon drugog aneksa iznosi 2.123.728.764 miliona bez PDV-a, dok je prvobitna u aprilu kada je završen tender bila 2.074.849.335 dinara sa još 414.969.867 dinara PDV-a.\nPrilikom potpisivanja aneksa ugovora je dogovoreno i da se rok za završtak svih radova pomeri do 20. oktobra 2016, što je i dalje u skladu sa sporazumom koji je Novi Sad potpisao sa "Lear", kojim se Grad obavezan da fabriku završi i preda do 1. novembra. U suprotnom, uslediće penali pa čak i mogućnost raskida ugovora o zakupu hale na 10 godina.\nRadovi iz aneksa koji se dodatno plaćaju sa skoro 50 miliona dinara se odnose na dodatne poslove na ugradnji razvoda komprimovanog vazduha i to baš po zahtevu "Lear".\nTakođe, ZIG je 29. septembra doneo odluku da sprovede poseban pregovarački postupak bez objavljivanja da će biti dodatnih radova na fabrici. Već 4. oktobra sklopljen je ugovor sa izvođačem "SMB-Gradnja" o dodatnim radovima u vrednosti od 32,2 miliona dinara i sa rokom završetka 25. oktobar.\nPodsetimo da je Novi Sad direktno u budžetu za gradnju fabrike "Lear" planirao 2.760.000.000 dinara, a da je nedavno na Skupštini grada ta suma smanjena za 67 miliona (na 2.692.700 miliona) uz obrazloženje da se radi o uštedi između planirane i ugovorene vrednosti nakon tendera.\nMeđutim, kako se sada vidi, troškovi će ipak biti na istom nivou.\nDodajmo da će Novi Sad gradnju fabrike za "Lear" koštati preko četiri milijarde dinara, jer se izdvojeno i skoro 400 miliona za gradnju saobraćajne i komunalne infrastrukture. Pre toga je dato 600 miliona za nasipanje terena u Radnoj zoni "Sever IV", a bilo je i drugih troškova.\nKažimo još i da će Novi Sad na osnovu zakupa fabrike na deset godina prihodovati 8,4 miliona evra, odnosno prema sadašnjem kursu malo više od milijardu dinara.\nZIG\tlear\tSever IV\n13.10.2016\t• 11:05\nLjudi ja sam još pre desetak dana pisao nešto na ovu temu, naime prodaja zemljišta kod FK Vojvodina je urađena da bi mogli da se plaćaju penali firmi Lear zbog kašnjenja na radovima. Penali iznose 50.000 evra nedeljno!\nTako da se ne radi ni o kakvim ulaganjima nego plaćanju penala.\n13.10.2016\t• 10:24\nCek, koliko shvatam kompletna investicija je cca 4 milijarde dinara, a prihodovace grad u sledecih 10 godina nekih milijardu. Znaci za otplatu hale teoretski 40 godina O_o. Pritom, verovatno grad placa odrzavanje i ko zna da li placa i komunalije. Ovo je smesno....ekonomske isplativnosti nema, a ovo je jasan nacin izvlacenja para izgradske kase u privatne dzepove. Lear je tu na dobitku, izvodjaci i ekipa koji im je to omogucila, pod geslom radnih mesta ;). Gradjani samo gube, sem naravno 10ak radnik mesta za minimalac - gde ces vise.\n12.10.2016\t• 19:12\nNeko spomenu u komentaru samo jednu polovinu hale.Nije tačno u drugom delu će se sklapati oni čuveni mercedesovi busevi iz 23 veka i pošto je navala kupaca velika radiće se ručno deo po deo.A kad se samo setim pre dosta godina dok su ti izbegli radikalni sektaši kukumavčili po skupštini o tim tenderima i kad je čuveni ekonomski stručnjak iz telekoma mahala papirima o lopovluku i nameštanju tendera i kako će oni to sve ispraviti čim budu vlast.I došli na vlast dočepali se kase i gle čuda sve ostalo isto.Pa zato što su za 4 godine vlasti u NS ta ekipica sektaša doktorirala pranje para preko gradjevinskih radova,behatona,dozvola po grbavici i detelinari,asfaltiranja i autobuskih stanica.Ne mogu oni oprati lovu na fabrici čipova jer nemaju kapacitet ali kad je malter,cigla i beton u pitanju tu im nema ravnih


Putin: Rusija želi bolje trgovinske veze sa EU i Kijevom\nM. D. 26. decembra 2015. 12:00\nRusija će nastaviti da se trudi da izgladi postojeće nesuglasice u trgovinskim odnosima sa Evropskom unijom i Ukrajinom, izjavio je ruski predsednik Vladimir Putin.\n„Mislim da ćemo se vraćati na pitanja više puta. Želimo normalizaciju trgovinskih veza sa našim partnerima, Ukrajinom i EU“, rekao je Putin za agenciju Interfaks, a preneo Rojters.\nPutin je prošle nedelje potpisao dekret kojim se od 1. januara 2016. suspenduje sporazum o zoni slobodne trgovine sa Ukrajinom, navodeći kao razlog „vanredne okolnosti koje pogađaju interese i ekonomsku bezbednost Rusije“.\nUkrajina i EU će od 1. januara početi da primenjuju bilateralni sporazum o trgovini. Trgovinski pregovori Rusije, Ukrajine i EU okončani su juče u Briselu bez dogovora o potpisivanju pravno obavezujućeg sporazuma o režimu trgovine s Moskvom, nakon što ekonomski deo Sporazuma o pridruživanju Kijeva EU stupi na snagu.\nGardijan: Srbija 19. favorit na Mundijalu, veći od Švajcarske,…\nUžas u srcu Rusije: Sudar autobusa i kamiona – 14 poginulo\nKomesarka EU za trgovinu Sesilija Malmstrom navela je da neka od očekivanja Rusije nisu bila realna. „Mi smo bili vrlo otvoreni da čujemo neka strahovanja Rusije. Mislim da neka od njih nisu realna u ekonomskom smislu. Neka od njih potencijalno mogu biti realna“, rekla je Malmstrom na konferenciji za medije posle završnih pregovora.\nOna je okrivila Rusiju da nije pokazala dovoljno fleksibilnosti, dok je ruski ministar za razvoj Aleksej Uljukajev rekao da trgovinski predstavnici EU nisu bili dovoljno ozbiljni u razgovorima, navodi Rojters.\nEvro sutra 118,47 dinara\nKrkobabić: Dijaspora može da pomogne razvoju zadrugarstva u Srbiji\nDirektori Nisana primaju manje plate zbog lažnih inspekcija…\nSindikat Goše sprema proteste ako im stečajni upravnik…\nOtvorena manifestacija „Francuska nedelja“, nova…


BiH je jedinstvena država, pozivam Vladu FBiH da to poštuje\nZastupnik u Parlamentu Federacije BiH, Irfan Čengić uputio je inicijativu za izmjenu donijela Uputstvo o načinu podnošenja zahtjeva i potrebnoj dokumentaciji za subvencioniranje doprinosa kojim se ostvaruju prava iz lošeg Korona zakona.\nZakon ne pravi nikakvu teritorijalnu razliku između poslovnih subjekata registrovanih u FBiH, RS ili BD. Dodatno, prema Zakonu o privrednim društvima FBiH (Sl. Novine FBiH br. 81/15) podružnica se smatra sastavnim dijelom društva (u kojem konkretno društvo obavlja svoje djelatnosti) te ista poslove obavlja u ime i za račun društva.\nMeđutim, dana 13.05.2020 godine, Porezna uprava FBiH je donijela Uputstvo o načinu podnošenja zahtjeva i potrebnoj dokumentaciji za subvencioniranje doprinosa (u daljem tekstu: „Uputstvo“) kojim se propisuju postupak, obrasci i prateća dokumentacija koju trebaju podnijeti pravna lica kako bi ostvarili pravo na subvencije.\nPorezna uprava FBiH, je svojim podzakonskim aktom suprotno usvojenom zakonu zabranila pomoć za radnike koji rade u firmama čije je sjedište u drugom entitetu ili Brčko distriktu.\nU isto vrijeme radnici koje rade u RS ili BD, a sjedište njihove firme je u FBiH oni imaju pravo na pomoć.\n„Neustavno, nezakonito, nelogično i bezobzirno je diskiminirati hiljade radnika u FBiH jer je sjedište njihove firme u drugom dijelu države Bosne i Hercegovine. U isto vrijeme firme iz cijelog svijeta koje imaju predstavništvo otvoreno u FBiH mogu ostvariti pravo na pomoć.“ Ističe Čengić.\nMeđutim, smatram da je ovakav stav Porezne uprave FBiH u najmanju ruku nezakonit (ako ne i neustavan) i da bi ga bilo potrebno revidirati iz slijedećih razloga:\nSam Zakon ne pravi nikakvu podjelu poslovnih subjekata obzirom na mjesto gdje su registrovani (da li FBiH, RS ili BD). Kao primjer za ovu praksu navodimo javne pozive za pomoć privredi koji su do sada bili objavljivani (npr. u Kantonu Sarajevo) gdje je izričito bilo propisano da pravo na subvencije imaju samo privredni subjekti sa registrovanim sjedištem u Kantonu Sarajevo,\nNeprihvatljivo je da se jednim uputstvom (koji je pravni akt niže pravne snage u odnosu na sam Zakon) dalje razrađuju materijalno-pravna pitanja koja su trebala naći svoje mjesto u Zakonu (a ne u uputstvu) – čime se na određeni način derogiraju odredbe Zakona,\nAko je zakonodavac već htio praviti takvu podjelu, takvo pitanje (koje je materijalno-pravne, a ne procesne prirode) bilo je potrebno regulisati samim zakonom, a ne provedbenim aktom,\nPostupajući na ovaj način, FBiH je direktno diskriminirala veliki broj poslodavaca iz RS i BD koji posluju na teritoriji FBiH i zapošljavaju ogroman broj radnika u FBiH i koji doprinosima i porezima direktno pune budžet FBiH i stavila ih u nepovoljniji položaj u odnosu na privredne subjekte iz FBiH,\nZa razliku od FBiH, Republika Srpska je omogućila poslodavcima sa sjedištem u FBiH koji posluju na teritoriji RS-a da se prijave za subvencije prema Uredbi sa zakonskom snagom o poreskim mjerama za ublažavanje ekonomskih posljedica nastalih usljed bolesti COVID 19 izazvane virusom SARS-COV-2 (Sl. Glasnik RS broj 35/2020). Ovo je vidljivo iz Spiska pravnih lica i poduzetnika kojima je zabranjeno obavljanje djelatnosti u RS odlukom Kriznog štaba RS-a (link: http://komorars.ba/wp-content/uploads/2020/05/Spisak-pravnih-lica-i-preduzetnika-kojima-je-u-MARTU-2020.-godine-zabranjeno-obavljanje-djelatnosti-6.pdf). Tako se na tom spisku mogu naći podružnice velikog broja poslodavaca iz FBiH kao što su DM, CM, Astra, Planika, Inditex grupa (Stradivarius), Nerzz i mnogi drugi.\nKoliko je izgubljena Vlada FBiH kojoj je istekao mandat, najbolje pokazuju programi pomoći povratnicima u RS i njihovim firmama, a u isto vrijeme im zabranjuju da ostvare pomoć za radnike koji rade i plaćaju poreze u FBiH.\nČengić Poziva Vladu FBiH i Poreznu upravu FBiH da izmjene ovo uputstvo U suprotnom će se radnici koji su zaposleni u podružnicama ovih privrednih subjekata naći na brisanom prostoru jer se za njih ne mogu ostvarivati subvencije ni u RS odnosno u BD, a poslodavci iz RS i BD gube svaki interes da nastave svoje poslovanje na području FBiH, čime se posljedično dovodi u pitanje veliki broj radnih mjesta u FBiH.\n„Podsjećam Premijera Fadila Novalića da je Bosna i Hercegovina jedinstvena država i jedinstven ekonomski prostor, i pozivam ga da se tako ponaša.“ naglašava Čengić.\n> Čak 173.406 građana FBiH ima plaću manju od 700 KM\n> SDP poziva tužilaštvo da poduzme mjere iz svoje nadležnosti zbog kriminala u Vladi Federacije BiH!


Pisanje romana – Dan 61. – Ivan Bačić\nPisanje romana – Dan 61.\nIvan Bačić\tPisanje, Pisanje romana\t 3 Maja, 2021 3 Maja, 2021 1 Minute\nMoja hipoteza da pisanje direktno zavisi od kvaliteta mog sna se polako ispostavlja tačnom. Juče sam legao nešto kasnije nego inače, i jutros sam imao problema da se koncentrišem. Malo je reći da mi je um bio svuda osim u onome o čemu pišem. Al’ dobro, moraju da postoje i takvi dani.\nIpak, ne mogu još uvek da donosim zaključke povodom toga jer uzrok moje rasejanosti vrlo lako može biti i činjenica da sam ušao u poslednju scenu prvog čina. Scena u kojoj moj junak donosi odluku da krene u avanturu. Iako je moj junak možda siguran da želi da se upusti u tako nešto, ja još uvek nisam siguran šta je najbolji potez kog bi junak trebalo da načini i to je nešto što ću morati zajedno sa njim da prođem u narednih nekoliko dana, prosto jer ne postoji najbolji način.\nU takvim situacijama, kada nisam siguran kojim putem da idem, imam tendenciju da budem rasejan. Rasejanost je jedan od načina da prepustim podsvesti da donese odluku, jer ona je upravo zadužena za to, ali nekada, dok pišem, mogu veoma jasno da osetim prisustvo racionalnog uma, i sve dileme i vaganja koja samo on može da ima. Tada skrećem njegovu pažnju na nešto drugo, što može biti neki glupi vebsajt, čitanje mejla, nešto što će ga primorati da vrši bilo kakve analize i pravu analizu ostavljam podsvesnom umu, jer šta je lik u jednoj knjizi nego deo piščeve podsvesti i ako hoćeš da lik bude autentičan, racio ne sme da donosi odluke koje bi lik trebalo da donosi.\nNajkraće rečeno, kad se nalaziš na prekretnici, kada tvoj lik donosi veoma važne odluke, uperi neki laser na zid i zabavi svoj racionalni um kao što bi zabavio mačku.\nObjavljeno 3 Maja, 2021 3 Maja, 2021\nPrevious Post Pisanje romana – Dan 60.\nNext Post Pisanje romana – Dan 62.\nDan 101. i 102.\nMoja dijeta je najbolja\nPisanje romana - Dan 99.\nPisanje romana - Dan 100.


Tepić: Sve što Vučić radi je kampanja - NOVA portal\nPolitika Autor:Beta 15. Apr. 202012:10\nPotpredsednica Stranke slobode i pravde (SSP) Marinika Tepić izjavila je da je ponašanje predsednika Srbije Aleksandra Vučića tokom pandemije koronavirusa "politikantsko, nemoralno i nedostojno institucije predsednika Republike" i da sve što radi predstavlja "političku kampanju".\n“Vučić se budi sa rejtingom. Prvo pročita statistike o svom rejtingu i gledanosti (prvo lične, pa SNS), zatim pregleda sve novine da vidi da li je sve kako je naložio da bude, i da li su svi koji treba da budu provučeni kroz blato – provučeni ‘kako treba’. I tek onda na red dolaze izveštaji službi bezbednosti i prelazi na tekuće probleme”, rekla je Marinika Tepić za novi broj Vremena.\nIstraživanja i do 10.000 evra, SNS ih radio dva puta nedeljno\nOna je rekla da je Vučića “Vojislav Šešelj fabrički naštelovao na taj mod i tu je zabagovao”.\n“Takva politička patologija demontirala je građansko društvo u Srbiji i društvenu zajednicu do te mere da se može kvalifikovati kao delo veleizdaje”, navela je Tepić.\nTepić je istakla da njoj i ovih dana, kao i ranije, dolazi gomila informacije o kriminalnim radnjama predstavnika vlasti, ali da “ne želi da ih iznosi dok ne prodje vanredno stanje”.\nĐurišić: Virus se koristi za funkcionersku kampanju\n“Količina informacija koje dolaze do mene i koje saznajem veća je od količine nagomilanih predmeta republičke javne tužiteljke Zagorke Dolovac, koja je u karantinu više od tri godine”, rekla je Marinika Tepić.\nPotpredsednica SSP-a komentarisala je i odluke pojedinih opozicionih stranaka da izadju na izbore, između ostalog i stranaka u kojima je ranije bila članica – Lige socijaldemokrata Vojvodine i Nove stranke.\n“U trenutku kada su obe ove stranke počele da saradjuju sa Vučićem, ili da deluju tako da mu to ide u korist, ja sam ostajala odana građanima koje sam izabrana da predstavljam u borbi protiv ovog režima, a ne da s njim koketiram ili sarađujem. Nisam ja menjala svoje stavove, već oni svoje interese. Ako znamo da tako stoje stvari, odluka da učestvuju na ovim izborima je očekivana i dužnička”, rekla je Tepić za Vreme.\nAleksandar Vučićkoronavirusmarinika tepić


KS /Ministarstvo prostornog uređenja: Ne može se dozvoliti gradnja HE na Miljacki / Radio Sarajevo\nFoto: Dženan Kriještorac / Radiosarajevo.ba/Gradnja hidroelektrane na Miljacki\nKS / Ministarstvo prostornog uređenja: Ne može se dozvoliti gradnja HE na Miljacki\n14. 03. 2019. u 16:57:00 Fena\nMinistarstvo prostornog uređenja, građenja i zaštite okoliša Kantona Sarajevo obratilo se Federalnom ministarstvu okoliša i turizma sa zahtjevom za hitno postupanje povodom gradnje hidroelektrane kapaciteta snage 2,5 MW na rijeci Miljacki, na području Republike Srpske.\nReagiranje Federalnog ministarstva se zahtijeva u skladu sa njegovim nadležnostima utvrđenim Zakonom o zaštiti okoliša FBiH, u slučajevima kada se realizira projekt u drugom entitetu koji može imati značajne posljedice po okoliš na teritoriji Federacije BiH, saopćeno je iz press službe KS.\n"Prema dostupnim informacijama, resorni organi RS-a su već izdali potrebna odobrenja za gradnju hidroelektrane, iako je šire područje lokacije objekta definirano prema Prostornom planu Republike Srpske kao 'zaštićeni prirodni pejzaž’. Budući da se hidroelektrana gradi u kontakt zoni sa Zaštićenim pejzažem "Bentbaša" u KS, bilo je nužno da se prema Zakonu o zaštiti prirode Federacije Bosne i Hercegovine sagleda ovakav zahvat putem Međuentitetskog tijela za okoliš, u kojem učestvuju predstavnici Federalnog ministarstva okoliša i turizma", navodi se u saopćenju.\nU obraćanju su navedeni samo neki od razloga zbog kojih se ne može dopustiti gradnja hidroelektrane, a radi se o opasnosti uzvodnog kontroliranja hidrološkog protoka, što posljedično može dovesti do smanjenja količina vode, plavljenja okolnih područja i drugih štetnih efekata.\nUz to, pošto vodotok Miljacke predstavlja glavni prirodni ventilacioni koridor ispod granice inverzije, logično je za očekivati da bi svako zaustavljanje vode izgradnjom brane uticalo na zaustavljanje strujanja i dotoka čistog zraka u sarajevsku kotlinu, saopćeno je.\nIstovjetno je Ministarstvo prostornog uređenja, građenja i zaštite okoliša reagovalo nedavno i u slučaju najave gradnje hidrocentrale na Bentbaši, od Gradskog vijeća Sarajevo.\nS tim u vezi je zatraženo preispitivanje Odluke o osnivanju javnog preduzeća za upravljanje, zaštitu i održavanje objekata Grada Sarajevo i obavljanje komunalnih i drugih djelatnosti od javnog interesa Grada Sarajevo, kojom su ovom preduzeću dodate nove djelatnosti proizvodnje, prijenosa, distribucije i trgovine električnom energijom.\n"Odluka se, po mišljenju Ministarstva, temelji na ‘Elaboratu hidroenergetskog iskorištenja rijeke Miljacke na poziciji brane Bentbaša’, koji ne sadrži elementarne, stručne podatke i analizu realno iskoristivog vodnog potencijala, a posebno su neadekvatno obrađeni potencijalni uticaji na okoliš i konflikti sa postojećim režimima zaštite vezano za Zaštićeni pejzaž "Bentbaša", kao i Odluku o zaštiti historijskog gradskog područja Sarajevska čaršija", saopćeno je.\nPreispitivanjem donesene Odluke gradske strukture bi uputile svojevrsnu poruku i vlastima Istočnog Sarajeva i Republike Srpske u vezi sa pomenutom izgradnjom hidroelektrane u blizini entitetske granice, za koju se traži reagiranje federalnih vlasti, navodi se u saopćenju Ministarstva prostornog uređenja, građenja i zaštite okoliša KS.\nTagovi: hidroelektrana Miljacka RS Kanton Sarajevo\nProjekti / Grad Sarajevo planira izgradnju male hidroelektrane na Bentbaši\nSarajevo / Hidroelektrana na Miljacki: Gradnja će definitivno narušiti ovo područje\nOtkrivamo / Radiosarajevo.ba saznaje: Gradi se hidroelektrana na Miljacki\nBiH / Ozren Perduv: Cilj "Pokreta pravde" je da sruši režim u RS\nBiH / Borenović: Dodik i SNSD ponovo ponizili Narodnu skupštinu RS-a\n! / Stevandićev govor mržnje: "Šiptari" i bošnjački ekstremizam u javnom prostoru BiH\nPrijedlog / Sonja Karadžić-Jovičević: Što se ne bi zvalo "Sarajevo Republike Srpske"?\nSastanak / Nelson ponovo u zgradi Predsjedništva: Evo šta je kazao Dodiku!\nSarajevo / Seadu Tahiroviću jednomjesečni pritvor za ubistvo u Nedžarićima\nŠvedska / Poznato vrijeme dženaze Bosankama koje su poginule u Goteborgu\nWHO / Otkud koronavirus kod onih koji nisu putovali u Kinu, niti imaju veze sa zaraženim


Kirijos nosi Kobijev dres\nKirjos se na terenu "Rod Lejver arene" u Melburnu pojavio upravo u dresu sa brojem osam koji je Kobi Brajant nosio u Los Anđeles Lejkersima i - delovalo je da je na dobrom putu da kao 26. nosilac iznenadi prvog favorita. Jer, posle izgubljenog seta izjednačio je na 1:1 i imao 5:5 u taj-brejku trećeg, 3:3 u taj-brejku četvrtog, ali - na kraju je Nadal trijumfovao posle dramatične borbe koja je potrajala tri sata i četrdeset minuta, i to rezultatom 6:3, 3:6, 7:6(6), 7:6(4).\nRafael Nadal tokom meča sa Nikom Kirjosom\nAustralijanac je, u svom stilu, vrlo emotivno doživljavao napete momente - radovao se kao malo dete kada bi uspeo nešto dobro da izvede, a uspevalo mu je u više navrata, da bi, u suprotnim slučajevima, besno lomio reket kada mu ne bi išlo kako je zamislio.\nNakon što su se u narednu fazu Australijan opena dan ranije plasirali Novak Đoković i Miloš Raonić, koji će činiti četvrtfinalni par, te Tenis Sandgren i Rodžer Federer, u ponedeljak su to učinili još i Dominik Tim pobedom nad Gaelom Monfisom od 6:2, 6:4, 6:4, Stan Vavrinka koji je posle preokreta napravio iznenađenje - eliminisao je četvrtog nosioca, Danila Medvedeva, sa 6:2, 2:6, 4:6, 7:6(2), 6:2, a onda i Aleksander Zverev, koji je sa "tri puta po 6:4" pobedio Andreja Rubljova.\nNadal će u četvrtfinalu igrati sa Timom, Vavrinka sa Zverevom, ali tek u sredu, dok se u utorak očekuju mečevi Đoković - Raonić i Federer - Sandgren. A dok ti mečevi ne počnu, pogledajte u našoj foto-galeriji koliko je emotivno Kirjos doživljavao napete momente meča sa Rafom.


"Okršaj" Dodika i novinara u Srbiji: Postavljate lažna pitanja, nemam afera\nNovi nastup člana Predsjedništva\n“Okršaj” Dodika i novinara u Srbiji: Postavljate lažna pitanja, nemam afera\nKada mu je novinar N1 rekao da govori o aferama o kojima pišu mediji u RS i Sarajevu, i govore brojni analitičari, Dodik mu je poručio da su u pitanju izmišljene afere i da laže.\nNa pitanje da prokomentariše kampanju tabloida da se pevačici Severini Vučković zabrani ulazak u Srbiju nakon što je izjavila da je odbila angažman na televiziji “Una” jer je njen suvlasnik član Predsjedništva Bosne i Hercegovine koji negira genocid u Srebrenici, Milorad Dodik kaže da nije istina da on i njegova porodica imaju bilo kakve veze s tom televizijom. Dodik je odbacio i stav pojedinih analitičara da priču o samostalnoj Republici Srpskoj spominje kada želi skrenuti pažnju s afera sa kojim ga povezuju tamošnji mediji i kritičari.\nPitanja mu nisu prijala, te je ušao u “okršaj” sa novinarom N1 Srbija Mladenom Savatovićem.\nDodik je rekao i da je afera “Ikona” također izmišljena, kao i da je “razriješena činjenicom da je on pozvan kao okrivljeni u Tužilaštvo BiH, a da kada je došao tamo, da su mu rekli da daje izjavu kao svjedok”.\n“U BiH je modifikovani oblik vladanja, kadija ti sudi, kadija te tuži. Ništa drugo nema i sva borba Bošnjaka je da ovladaju Tužilaštvima i sudovima i da nas onda procesuiraju, a onda im ovi iz N1 pomažu kako smo mi kriminalci i lopovi”, dodao je Dodik.\n“Poznato je kako postupate s novinarima u Sarajevu i Banjoj Luci, ne možete tako postupati s novinarima ovdje, rekao mu je Savatović.\n"Znamo kako postupate s novinarima u Sarajevu i Banja Luci, ne možete tako postupati s novinarima ovdje" – @N1infoBG novinar Mladen Savatović dao podsjetnik članu Predsjedništva Bosne i Hercegovine, Miloradu Dodiku, da je u stranoj zemlji, ne kući. pic.twitter.com/csC8BIybza\n— Ika Ferrer Gotić (@IkaFerrerGotic) October 7, 2021


Izvjestilac UN-a kaže da su izraelski vojnici posljednjih sedmica ubili više od 100, a ranili više od 12.000 Palestinaca (EPA)\nEvropska unija apelovala je danas na izraelsku vojsku da se “suzdrži od upotrebe ubojite sile protiv nenaoružanih demonstranata”, pošto su u petak četvorica mladih Palestinaca, uključujući i jednog tinejdžera, ubijena u izraelskoj vatri tokom protesta duž granice između Pojasa Gaze i Izraela.\nU današnjem saopštenju, diplomatska služba EU-a pozvala je i na punu istragu jučerašnjeg incidenta.\nPalestinci su jučer masovno protestovali četvrtog petka zaredom. Proteste protiv blokade Izraela i Egipta i za pravo na povratak palestinskih izbjeglica na sadašnju teritoriju Izraela predvodi Hamas, koji vlada Gazom.\nOd prvih demonstracija 30. marta ubijeno je 39 Palestinaca, njih 32 u samim protestima, dok ih je 1.600 ranjeno u izraelskoj vatri, navode zdravstveni zvaničnici u Gazi.\nIzrael je od samog početka bio izložen međunarodnim kritikama zbog upotrebe bojeve municije i UN i EU su zatražile transparentnu istragu.\nLieberman: Hamas je krivac\nJučerašnja pogibija palestinskog tinejdžera podstakla je nove apele da se istraga povede, dok organizacije za ljudska prava upozorovaju da su nezakoniti izraelski propisi o otvaranju vatre na demonstrante.\nMinistar odbrane Izraela Avigdor Lieberman je danas, međutim, ocijenio da je Hamas jedini krivac za smrt tog dječaka. On je na Twitteru optužio Hamas da koristi žene i djecu kao ljudski štit.\nOptužbi Liebermana prethodila je osuda izaslanika UN-a za Bliski istok Nikolaja Mladenova, koji je na Twitteru objavio da je sramotno pucati na djecu i zatražio istragu.\nIzraelska vojska nije komantarisala pogibiju mladog Mohammeda Ibrahima Ayyouba. Zdravstveni zvaničnici u Gazi su najprije objavili da je imao 15 godina, ali je lokalna organizacija za ljudska prava, pozivajući se na zvanična dokumenta, navela da mu je bilo samo 14 godina.\nU jučerašnjim protestima je takođe ranjeno više od 700 Palestinaca, preko 150 bojevom municijom.\nOvo je četvrti petak uzastopno u kojem se održavaju demonstracije u okviru pokreta Veliki marš povratka.\nJedan od čuvara Al-Aqse rekao je da su pojedini nasilni posjetioci nizom postupaka pokušali isprovocirati situaciju


Sloga gostuje Vrbasu, Mladost “leči” četvorku protiv Crvenke, Radnički u Bačkom Petrovcu, a Tekstilac u Čelarevu - www.025.rs\nwww.025.rs / SOMBOR / SPORT / Sloga gostuje Vrbasu, Mladost “leči” četvorku protiv Crvenke, Radnički u Bačkom Petrovcu, a Tekstilac u Čelarevu\nSloga gostuje Vrbasu, Mladost “leči” četvorku protiv Crvenke, Radnički u Bačkom Petrovcu, a Tekstilac u Čelarevu\nTakmičenje u Vojvođanskoj ligi “Sever” ulazi u završnu fazu jesenjeg dela, pa su utakmice sve interesantnije. Vodeći tim na tabeli, Sloga iz Čonoplje u subotu od 13:30 časova gostuje sve boljem Vrbasu, koji je u poslednjih pet kola osvojio čak 13 bodova i znatno popravio svoj plasman na tabeli, pa je ovo jedno od težih gostovanja za Slogu, koja u seriji pobeda ima veliku bodovnu prednost nad ostalim konkurentima za naslov prvaka.\nFudbaleri apatinske Mladosti, poraženi su u prošlom 11. kolu na gostovanju u Bačkoj Palanci od domećeg Starog Grada sa 0:4. Apatinci se nisu snašli na\nveštačkoj podlozi, pa su doživeli neugodan poraz koji ih je na trenutak skinuo sa druge pozicija na tabeli Vojvođanske lige Sever, ali se nadaju da bi do kraja polusezone, ipak, mogli da se nađu na tom mestu koje garantuje baraž na kraju prvenstva. Da bi barem bili u konkurenciji za tu poziciju, Apatinci moraju, u subotu na svom terenu, da ostvare pobedu u duelu sa Crvenkom koja je u poslednje dve utakmice pretrpela ubedljive neuspehe uz gol-razliku 0:12. Trener Aleksandar Kesić ima na respolaganju sve prvotimce i očekivanja su da se “zaleči” četvorka iz prošlog kola.\nRadnički iz Sombora, zauzima poslednje mesto na tabeli sa samo jednim bodom i pred ovim klubom je velika borba za očuvanje statusa vojvođanskog ligaša. Da bi sačuvali koliko-toliko šanse za prolećni deo, Somborci moraju početi da osvajaju bodove, a da li je to prilika u nedelju kada gostuju Mladosti iz Bačkog Petrovca ostaje da se vidi.\nTekstilac iz Odžaka, koji je takođe pri dnu tabele, odlazi u goste ČSK Pivara gde ga čeka teška utakmica , jer “pivarci” igraju odlično i nalaze se na drugom mestu na tabeli, pa neće propustiti priliku da iskoriste prednost domaćeg terena. Sve utakmice počinju u 13:30 časova.\nTags: Bački Brestovac, Crvenka, Mladost, radnički, sloga, tekstilac, Vrbas\nTribina „Kako prepoznati nasilje i na koji način reagovati“


У топлани „Борча“ пуштено у рад модернизовано и еколошки прихватљиво постројење « Београдске електране\nU toplani „Borča“ pušteno u rad modernizovano i ekološki prihvatljivo postrojenje\nPredsednik Skupštine Beograda Nikola Nikodijević, direktor JKP „Beogradske elektrane“ Goran Aleksić i državni sekretar u Ministarstvu rudarstva i energetike Zoran Predić pustili su u rad modernizovano postrojenje u toplani „Borča“, koje će umesto neekološkog goriva – mazuta, koristiti komprimovani prirodni gas (KNG). Na taj način će biti omogućena ekološka proizvodnja toplotne energije za potrebe grejanja oko 5.600 stanova u ovom beogradskom naselju. Takođe, zahvaljujući rekonstrukciji i modernizaciji toplane „Borča“ biće postignuti značajni finansijski efekti.\nTom prilikom, Nikola Nikodijević je naglasio da je modernizacija postrojenja toplane „Borča” deo usvojene strategije Skupštine grada, prema kojoj bi do 2022. godine trebalo da budu ugašene sve kotlarnice na mazut, kako bi se prešlo na ekološki prihvatljiva goriva.\n– Tokom ove godine ugašeno je devet kotlarnica koje su radile na mazut, a ova koju danas puštamo u rad obezbeđuje toplotnu energiju za 5.600 pojedinačnih potrošača, odnosno 250.000 kvadratnih metara prostora. Za stanovnike ovog dela Beograda prelazak na komprimovani prirodni gas znači puno, pre svega zbog smanjenja emisije štetnih gasova. Dosadašnja količina štetnih materija koje nastaju zbog korišćenja mazuta bila je ekološki neprihvatljiva, što je potvrdio i Sekretarijat za zaštitu životne sredine – rekao je Nikodijević.\nPredsednik Skupštine grada dodao je da je tokom realizacije ovog posla korišćena domaća tehnologija, uz angažovanje domaćih kompanija.\n– Ovo je prva elektrana na komprimovani gas, koji nije doveden cevovodom, već se fizički dovozi u trejlerima. Tehnologija poput ove do sada je u Srbiji korišćena samo u industriji, a ukoliko se ovaj probni rad ispostavi kao dobar potez, počećemo da primenjujemo istu tehnoloogiju i na drugim mestima u gradu – poručio je Nikodijević.\nDirektor JKP „Beogradske elektrane” rekao je da su radovi završeni u roku, do kraja decembra, jer je to bio simboličan način da se obeleži dan osnivanja preduzeća.\n– Jako je važno da modernizujemo naša postrojenja na levoj strani Dunava, koja je u prethodnom periodu bila pomalo zapostavljena. Ipak, sada i ovaj deo Beograda doživljava punu ekspanziju i korisnici naših usluga sa ove strane reke zaslužili su bolje, kvalitetnije i ekološki prihvatljivije grejanje. Ukoliko dokažemo parametre tokom probnog rada, a mislimo da hoćemo jer su u tehničko-projektantskom smislu izvanredni, onda nemamo dilemu da već od februara u potpunosti pređemo na korišćenje komprimovanog gasa – objasnio je Aleksić.\nDirektor Aleksić je naglasio da je vrednost ove investicije, koju je usvojio Nadzorni odbor, 50 miliona dinara, a podrazumeva izradu projektno – tehničke dokumentacije za gasifikaciju toplane „Borča“ sa komprimovanim prirodnim gasom, kao i radove po sistemu „ključu ruke“. Svi radovi su projektovani i izvedeni tako da TO „Borča“ može biti priključena na distributivnu mrežu prirodnog gasa kada bude bio izgrađen magistralni gasovod. Do tada će osnovno gorivo biti komprimovani prirodni gas, dok će mazut biti zadržan kao rezervno gorivo.\nAleksić je istakao da ušteda na bazi troškova energenata prelaskom na komprimovani prirodni gas u odnosu na dizel gorivo iznosi 1.700.000 evra na godišnjem nivou. Takođe, ušteda u pogledu smanjenja plaćanja naknada po toni oslobođenih zagađujućih materija u vazduh (CO2, NOx, SO2, i PM) iznosi 44.500 evra na godišnjen nivou. Sa druge strane, troškovi investicije će biti pokriveni iz ušteda za tri meseca.\nGoran Alesić je iskoristio priliku da u ime „Beogradskih elektrana“ poželi srećnu Novu godinu i Božićne praznike svim korisniciama i Beograđanima, a građanima Borče i okoline „poklanjamo ovaj projekat za čistiji vaduh našeg grada“.\nPuštanju u rad ovog modernizovanog postrojenja pored predstavnika iz Skupštine grada i Ministarstva za energetiku, prisustvovali su i izvršni direktori „Beogradskih elektrana“, izvođači radova, kao i Goran Vujačić, član nadzornog odbora preduzeća.\nThis entry was posted on petak, decembar 23rd, 2016 at 14:05\tand is filed under Vesti i saopštenja. You can follow any responses to this entry through the RSS 2.0 feed. Both comments and pings are currently closed.


Svi pristali, jedino Nemačka muči Srbiju\nSvi pristali, jedino Nemačka muči Srbiju\nUprkos ubeđivanju većine šefova diplomatija zemalja članica Evropske unije, nemački ministar inostranih poslova Gvido Vestervele nije juče promenio stav Berlina da pregovori o pristupanju Srbije EU ne treba da počnu ove godine. Evropska „dvadesetsedmorica” su se saglasila da je neophodno početi pregovore sa Srbijom najkasnije do kraja januara 2014. godine, ali su odluku o konkretnom datumu početka pregovora i o načinu kako će EU odlučivati u tom procesu prepustili šefovima država i vlada EU, koji se 27. i 28. juna sastaju na samitu u Briselu.\nOsim toga, Savet ministara se saglasio i da preporuči otvaranje pregovora sa Kosovom o Sporazumu o stabilizaciji i pridruživanju. Međutim, sve što je juče „dogovoreno” u Luksemburgu samo je u formi „nacrta zaključaka”, a konačnu odluku će doneti Evropski savet, tako da je teoretski moguće da šefovi država i vlada EU uopšte ne donesu odluku ni o davanju konkretnog datuma Srbiji, ni o početku pregovora o SSP-u sa Kosovom, odnosno da odlučivanje o tome odlože za samit u decembru.\nIako su svi šefovi diplomatije EU juče ponavljali bezmalo istu rečenicu da, posle dogovora Beograda i Prištine, „EU mora sada pozitivno da odgovori”, Vestervele je uz tu rečenicu imao drugačiji stav o načinu na koji bi trebalo „odgovoriti”.\n„Predlažemo pozitivnu reakciju EU na napore Beograda i Prištine, što bi značilo da će Evropski savet na kraju ove nedelje odlučiti da li će objaviti konkretan datum, koji ćemo mi podržati. Ne očekujte zato konačnu odluku danas. Odluka je na Evropskom savetu”, rekao je juče Vestervele i rekao da odlazi u Berlin da o ovoj temi raspravlja sa poslanicima Bundestaga. „Ja ne mogu sada da vam potvrdim kakvu će odluku da donese Evropski savet, ali sa nemačkog stanovišta početak iduće godine bio bi dobar pravac, koji bi pomogao svim stranama.”\nS druge strane, evropski komesar za proširenje Štefan File se trudio da optimističnije sagleda odluke Saveta ministara, ističući da je šefovima država i vlada EU predloženo da pregovori sa Srbijom počnu najkasnije do kraja januara, ali da je Evropska komisija (EK) spremna da tehnički deo pripreme pregovora završi već u oktobru.\n„Predložili smo Evropskom savetu da 28. juna donese odluku o datumu početka pregovora sa Srbijom, kao i da potom Komisija bez odlaganja počne izradu pregovaračkog okvira EU, a potom Savet potvrdi taj okvir”, rekao je File, ističući da se nada da će Evropski savet ispoštovati ovaj dogovor Saveta ministara.\nPrema saznanjima „Politike”, ministarska rasprava o Srbiji je trajala ukupno nekoliko sati i sve vreme je istican „fantastičan” i „izvanredan” uspeh u pregovorima Beograda i Prištine, pri čemu je odato priznanje i visokoj predstavnici EU Ketrin Ešton, koja je bila posrednik u pregovorima.\nU toku rasprave 26 država članica EU zalagale su se za to da Srbiji treba odrediti datum početka pregovora ili za oktobar ili najkasnije do kraja decembra, ali je nemački šef diplomatije insistirao da to bude januar 2014. godine.\n„Kao svojevrsni kompromis došlo se do toga da datum bude najkasnije u januaru, a da Evropska komisija odmah počne sa ’skriningom’ (pregledom usaglašenosti ukupnog zakonodavstva Srbije sa zakonodavstvom EU) kao i pripremom prve međuvladine konferencije kojom zvanično počinju pregovori Srbije i EU”, kaže „Politikin” diplomatski izvor koji je prisustvovao sednici Saveta ministara EU.\nU nizu natezanja oko birokratskih začkoljica koje mogu da uspore proces pregovaranja Srbije i EU, Vestervele je zahtevao i da se u slučaju Srbije promeni uobičajena procedura da kada EK odredi pregovarački okvir EU da taj okvir zvanično potvrdi Savet ministara.\n„Nemci su insistirali da, umesto Saveta ministara, odluku o tome donese Evropski savet, odnosno šefovi država i vlada EU. To je, najblaže rečeno, odstupanje od dosadašnje uobičajene prakse. Predstavnici ostalih zemalja insistirali su da je to nepotrebno podizanje nivoa na kojem se donose takve odluke, naročito ako se zna da Evropski savet znatno ređe zaseda u odnosu na Savet za opšte poslove”, kaže naš izvor i dodaje da je insistirano i da budu izbalansirani uslovi za Srbiju i Kosovo tako da nijedna strana ne može reći da je dobila više od druge.\nNa pitanje da li informacija o mogućoj promeni načina odlučivanja znači zapravo da će odluka o početku pregovora sa Srbijom biti donesena u dva koraka, komesar File je rekao da se „neće odlučivati u dve faze, kao i da niko ne postavlja nove uslove i da niko ne pomera ’metu’”.\nMeđutim, predsedavajući Savetu, irski šef diplomatije Ejmon Gilmor kaže da je na Evropskom savetu da o tome odlučuje i da će o potvrđivanju pregovaračkog okvira u svakom slučaju odlučivati Savet ministara, dok je potvrda od Evropskog saveta pomenuta samo kao jedna od opcija.\nPrema oceni diplomatskog izvora „Politike”, ovim birokratskim detaljima nemačke diplomate pokušavaju da ne dozvole napredak u evropskim integracijama Srbije i Kosova ukoliko ne bude primenjeno sve dogovoreno u Briselskom sporazumu.\nNemačko protivljenje u tri tačke\nRasprava oko datuma za Srbiju se lomila oko tri tačke: kada odrediti tačan datum pregovora, ko će doneti odluku o tome da se potvrdi pregovarački okvir EU, kao i da li je neophodno izbalansirati uslove u procesu evropskih integracija koje se postavljaju Srbiji i one koje se postavljaju Kosovu. U sve tri tačke „razdora” Nemačka je bila najglasnija u protivljenju stavu većine, premda je, kako navodi naš izvor, imala „prećutnu podršku još nekih država, kao što je Holandija”.\nMogući redosled poteza\nUkoliko Evropski savet u petak potvrdi jučerašnji predlog zaključaka Saveta ministara, redosled poteza je sledeći:\n– EK počinje da priprema pregovarački okvir EU za pregovore sa Srbijom (traje nekoliko meseci)\n– EK počinje eksplanatorni skrining, odnosno dubinsko snimanje svih reformi i usklađenosti srpskog zakonodavstva sa evropskim (traje nekoliko meseci)\n– Savet ministara potvrđuje pregovarački okvir EU\n– Međuvladinom konferencijom članica EU i Srbije i zvanično počinju pregovori\nMoguće je i da Evropski savet ne donese odluku o određivanju tačnog datuma početka pregovora, ali da ovlasti EK da počne skrining i pripremu pregovaračkog okvira. U tom slučaju Evropski savet bi najranije u decembru odlučivao o određivanju konkretnog datuma početka pregovora.


Erhard Busek: Može li Srbija da upravlja Kosovom ili bi to dovelo do novih sukoba?\nDo kraja ove godine potrebno je imati plan za dalje korake u rešavanju kosovskog pitanja, a ne dogovoreno konačno rešenje, izjavio je u Vašingtonu Erhard Busek, specijalni koordinator Pakta za stabilnost Jugoistočne Evrope.\nNa izlaganju u Vudro Vilson centru, i u ekskluzivnom razgovoru za Glas Amerike, Busek je razmotrio problem rešavanja kosovskog statusa, kao i tempo kojim se zemlje regona približavaju Evropskoj Uniji.\nProblem u rešavanju pitanja kosovskog statusa leži u činjenici da su kosovski Albanci uvereni da su već nezavisni i da to samo treba da se ozvaniči, dok srpska strana govori da je Kosovo deo Srbije, istakao je Erhard Busek. «Iako neki partneri veruju da se problem može rešiti odmah, brzo rešenje moglo bi da stvori nove probleme» naglasio je koordinator Pakta za stabilnost.\nBusek: Na Kontakt grupi je da donese odluku o tome, a to je naravno mešovita grupa različitih učesnika. Mislim da je zajedničko evropsko ubedjenje da je potrebno da se što pre moguće razvije strategija, plan za dalje aktivosti. Šta su naredni mogući koraci, i šta bi moglo da bude krajnje rešenje - to još nije utvrdjeno. Ali je potrebno brzo razviti taj plan, jer samo pričati o principima nije dovoljno.\nBusek ocenjuje da u ovom trenutku nijedan srpski političar nije spreman da prihvati odgovornost za konačno rešenje kosovskog pitanja.\nGlas Amerike: Da li srpski lideri i mediji u dovoljnoj meri javnosti predočavaju mogućnost da Kosovo stekne nezavisnost?\nBusek: Mislim da ste u pravu da se propušta mogućnost šire rasprave, i zato bi šok, ako do odredjenog rešenja dodje, mogao da bude još veći. Ali uvek postavljam pitanje – ako Srbija želi da upravlja Kosovom, da li je ona zaista u stanju da to učini ili bi to dovelo do novih bitaka? Nadam se da smo naučili istorijsku lekciju koliko ti sukobi mogu da budu strašni.\nBusek je u toku svog izlaganja u Vudro Vilson centru posebno naglasio da je Srbija potrebna kao partner celom regionu i Evropskoj Uniji, i da njena budućnost mora biti ulazak u Uniju. Ističući da je perspektiva ulaska u EU i NATO pokretačka snaga za zemlje regiona, koordinator Pakta za stabilnost ukazao je da se države Balkana različitim tempom približavaju Uniji. Pregovori SCG o pridruživanju mogli bi biti ugroženi zbog izostanka saradnje sa Haškim sudom, ali konkretno to pitanje nema uticaja na odnose Beograda sa Paktom za stabilnost, već je to problem koji Srbija mora da reši zarad sopstvenog interesa kaže Busek.\nBusek: Mislim da je saradnja Pakta za stabilnost sa Srbijom izuzetno dobra. Čuli smo mnoge priče o uspehu i stvari se dobro razvijaju. Problemi i zastoji više nastaju na političkoj strani, kada je reč o drugim pitanjima koja nisu u domenu Pakta za stabilnost i nadam se da će se ona rešiti jer Srbija može da bude izuzetan partner, ne samo za regiju nego i Evropu u celini» konstatovao je Busek.\nOn je medjutim, u toku svog izlaganja upozorio da Srbija ne ide postojano napred, već da posle jedne dobre godine usledi jedna loša. Erhard Busek je takodje najavio da se radi na takozvanoj «izlaznoj strategiji» i postepenom ukidanju Pakta za stabilnost, koji bi, kako je rekao, najkasnije do 2009. godine trebalo da bude zamenjen regionalnim organizacijama. Region Balkana mora da «odraste» i preuzme odgovornost za svoj razvoj, zaključio je Busek.


Irački mediji objavili su da su na aerodrom "Abu Graib" lansirane rakete "Kaćuša", kalibra 107 milimetara. Kanali na društvenoj mreži Telegram, koji su bliski šiitskim militantnim grupama navode da su dvije salve raketa ispaljene na aerodrom.\nI na snimcima koji su objavljeni na tviteru jasno se čuju sirene za vazdušnu opasnost, a prema izvještajima medija koji su bliski Šiitima, glavna meta je bio dio aerodroma koji kontrolišu Amerikanci - "Baza Viktorija".\nIračke šiitske naoružane grupe se najčešće navode kao izvršioci ovakvih napada. Nakon ubistva komandanta iranskih Kuds snaga generala Kasema Solejmanija i komandanta iračkog "Hašd al-Šabija" Abu Mahdija al-Mohandisa, mnogi šiitski militanti su dali zavjet da će izbaciti američke okupatore iz svoje zemlje.\nBagdad američka baza\nŠampion obješen jutros: Ni apel Donalda Trampa nije pomogao


Žene naučnice nisu zastupljene koliko bi trebalo - ecofeminizam\n“Žene naučnice na čelu borbe protiv COVID-19”, moto je ovogodišnjeg za Međunarodnog dana žena i devojaka u nauci. Od izbijanja pandemije COVID-19, pokazalo se da žene istraživači imaju ključnu ulogu u različitim fazama borbe protiv virusa. Učestvuju u celokupnom procesu odunapređenja znanja o virusu, razvoju tehnika za testiranje do stvaranja vakcine protiv virus.\n“Istovremeno, pandemija COVID-19 imala je negativan uticaj na žene naučnice, posebno, na one koje su ranim fazama karijere. Doprinoseći povećanju postojećeg rodnog jaza u nauci i otkrivanju rodnih razlika u naučni sistem. Zbog toga, treba da se radi na novim politikama, inicijativama i mehanizmima za podršku ženama i devojkama u nauci. Nauka i rodna ravnopravnost su od vitalnog značaja za postizanje ciljeva koji su zacrtani Agendom za održivi razvoj do 2030. godine. Poslednjih poslednjih 15 godina, u svetu uloženo je mnogo napora u nadahnuće i uključivanje žena i devojaka u nauku. Ipak, žene i devojke i dalje su isključene iz punog učešća u nauci”, navodi se na satu UN.\nManje žena naučnica u prirodnim naukama\nDanas manje od 30% istraživača širom sveta čine žene. Prema podacima koje je obezbedio UNESCO, (2014-2016) samo 30% studentkinja bira fakultet u oblasti tehnologije, inženjerstva i matematike (STEM). Na globalnom nivou upis studentkinja nizak je u oblasti IKT (3 procenta), prirodnih nauka, matematike i statistike (5 procenata) i inženjerstva, proizvodnje i građevine (8 procenata).\nMarija Kiri-žena naučnica.\nDogogodišnji rodni stereotipi utiču na to da se devojke usmeravaju uglavnom na društvene nauke. Kao i u stvarnom svetu, svet na ekranu odražava slične predrasude – studija „Rodna pristrasnost bez granica“ iz 2015. godine koju je proveo Institut Geena Davis pokazala je da je od STEM poslom samo 12 procenata bilo žena.\nNaučnice širom sveta zaslužne su za stvaranje lekova za neizlečive bolesti, istražile su svemir i postavile temelj za razumevanje strukture DNK. Žene i devojke često predvode zahtevna istraživanja koja će imati ogroman uticaj na čovečanstvo.\nDiskrimisane i u objavljivanju radova i dobijanju posla\nIstraživanja su pokazala da naučnice objavljuju manje radova, dobijaju manje novca za istraživanja i ne napreduju u karijeri onoliko koliko bi mogle.\nDanas manje od 30% istraživača širom sveta čine žene\nKako bi se postigao pun i jednak pristup i učešće žena u nauci i daljeg postizanja rodne ravnopravnosti i osnaživanja žena i devojčica, Generalna skupština UN usvojila je rezoluciju A / RES / 70/212. Rezolucijom je 11. februara proglašen Međunarodnim danom žena i devojčica u nauci.\nNašu budućnost obeležiće naučni i tehnološki razvoj, koji može biti dostignut kada žene postanu tvorci i lideri naučno-tehnoloških inovacija. Zbog toga, ne samo danas, nego uvek treba da spečimo stereotipe. Treba da spečimo da žene i devojke budu diskriminisane u bavljenju naukom.\nistraživanja, Međunarodni dan žena i devojčica u nauci, rodni jaz, STEM, žene naučnice\n← Beloglavi sup opremljen GPS uređajem\nCilj: Zeleno preduzetništvo →